Anna mun auttaa sut taas pystyyn | K-11 | hurt/comfort | Aatu & Mika\nKirjoittaja Aihe: Anna mun auttaa sut taas pystyyn | K-11 | hurt/comfort | Aatu & Mika (Luettu 1261 kertaa)\n« : 16.08.2019 19:07:38 »\nNimi: Anna mun auttaa sut taas pystyyn\nTyylilaji: hurt/comfort, angst, kaverihömppä\nHahmot: Aatu ja Mika\nHaasteet: Teelusikan tunneskaala II (arkuus), Vuosi raapalehtien VII ja FinFanFun1000 (336. Kiihtymys)\nA/N: Parhaat kaverit + hurt/comfort = ♥ Oon tyytyväinen, että sain vihdoinkin kirjoitettua arkuudesta, koska se on ollut ylivoimaisesti teelusikan vaikein ja ärsyttävin tunne kirjoittaa. Oli myös ihanaa kirjoittaa Aatusta ja Mikasta pitkästä aikaa, ne on niin höpöjä <3\nAnna mun auttaa sut taas pystyyn\nOn ensimmäisen koulupäivän aamu. Mika istuu kalpeana ja pahoinvoivana aamupalapöydässä. Äiti hössöttää ympärillä ja pohdiskelee, kannattaisiko Mikan sittenkin jäädä kotiin. Mika tahtoisi kuollakseen tarttua äitinsä sanoihin ja jäädä, mutta ei siitä olisi mitään apua. Hän joutuisi elämään tämän päivän joka tapauksessa. Jäämällä hän vain lykkää välttämätöntä, ja lykkäämällä siitä tulisi vielä hirveämpää. Mika tietää sen kokemuksesta. Tästä helvetistä on selvittävä, ja se on tehtävä tänään. Ei ole muuta vaihtoehtoa.\n”Kyllä mä pärjään”, Mika kuiskaa. Hän on jo ottanut hänelle määrättyä ahdistuslääkettä, mutta sen vaikutus tuntuisi kunnolla vasta tunnin päästä. Tunnin sisällä hänen pitäisi olla jo koulussa. Ajatus lyö keuhkoista ilmat pihalle, ja lusikka vapisee rajusti Mikan hikoilevassa kädessä. Mika hengittää raskaasti. Päässä heittää ja huone kutistuu. Pikkusisko pyörittelee hänelle silmiään selvästi kyllästyneenä Mikan draamailuun. Mika painaa päänsä ja tuntee itsensä araksi selkärangattomaksi pikkupojaksi, vaikka hänen fyysinen ikänsä onkin neljätoista.\n”Jos olet varma”, äiti sanoo selvästi itsekin ahdistuen Mikan ahdistuneisuudesta. Mikalle tulee entistä kurjempi olo itsestään. Hänestä on pelkkää harmia. Varmasti koko perhe toivoo, ettei hän olisi täällä levittämässä ahdistusruttoa vastuuttomasti ympärilleen. Mika on hyödytön ja viallinen. Hän tietää sen, vaikkei kukaan sitä hänelle sanoisikaan. Se näkyy isän silmistä, ja äitikin on takuulla huolensa takana ärtynyt ja kyllästynyt esikoisuutensa vaativuuteen.\n”Oon mä”, Mika sanoo, vaikka ei hän oikeasti ole varma mistään, vähiten itsestään.\n”Kyllä se siitä!” isä sanoo tarpeettoman kovaa. Mika vavahtaa säikähtäneenä ja lusikka kalisee rumasti kulhoa vasten. Pikkusisko irvistää hänelle ja muodostaa suullaan sanan ”luuseri”. Sarin silmät ovat täynnä halveksuntaa. Mikaa itkettää, ja hän vihaa itseään. Miksi hänen täytyykin olla tällainen arka, turha paska? Ei kukaan muu hermoile tällä tavoin kasiluokan alkamista. Mika on typerä ja säälittävä. Hänen kehonsa on liian herkkä, liian altis kaikille tunteille, jotka musertavat hänet alleen. On ihan hänen oma vikansa, että on näin huono olo. Mika vihaa omia tunteitaan. Tämä ei ole normaalia. Miten hän ikinä selviää aikuiseksi, kun pelkästään kouluun menokin on näin hankalaa?\nAamupalan jälkeen Mika istuu huoneessaan opettelemassa, miten keuhkot toimivatkaan ja miten kävellä oksentamatta. Viimein äiti huutaa, että Aatu mopoineen odottaa pihassa. Mikan valtaa outo, lapsenomainen mieliteko piiloutua vaatehuoneeseen ja haudata itsensä puhtaisiin lakanoihin. Hän ottaa reppunsa. Nyt on lähdettävä.\nAatu näkee heti, ettei hän ole kunnossa. Tämä ottaa Mikan kasvot käsiensä väliin.\n”Mikä hätänä, pupunen?” Aatu kysyy huolissaan, kypärä hieman vaimentaen hänen ääntään. Mikalle tulee vähän kiusallinen olo seisoskellessaan siinä julkisesti Aatun kädet poskillaan, koska tietää, että äiti ja Sari takuulla kyyläävät heitä keittiön ikkunasta. Ei siinä periaatteessa ole mitään nähtävää eikä Aatu tajuaisi, vaikka sille sanoisi, koska se on niin tuommoinen, joka tekee tismalleen siten, miten haluaa häpeilemättä tippaakaan.\n”Mua vaan jännittää”, Mika sanoo kankeasti ja katsoo Aatun uusia monivärisiä ja neonhohtoisia Niken tennareita. Halu painautua parhaan kaverin syliin ja parkua sitä vasten on tuskastuttavan suuri. ”Eka koulupäivä.”\nEka päivä koulussa ilman sua, Mika tarkoittaa, koska tänään Aatu kavereineen aloittavat lukion eikä Mikalla ole yläasteella yhtään omanikäistään kaveria. Koko seiskaluokan hän hengaili Aatun ja tämän kavereiden kanssa. Häntä yritettiin välillä kiusata – milloin mistäkin – mutta Aatu teki siitä heti lopun, ja totta kai pienet seiskaluokkalaiset alistuivat ja tottelivat isoja ja vanhoja ysiluokkalaisia. Tänään Mika on kuitenkin taas kerran omillaan. Hän tietää, että verenhimoiset kiusaajat haistaisivat välittömästi hänen haavoittuvuutensa ja iskisivät kiinni.\n”Pärjäätkö sä?” Aatu kysyy vielä. Mika nyökyttelee. Aatu ojentaa hänelle kypärän, jonka Mika panee kiitollisena päähänsä. On helpottavaa piiloutua maailmalta kypärän visiirin taakse. Aatu istuutuu takaisin mopon kyytiin, ja Mika istuu hänen taakseen. Mika kietoo kätensä Aatun vyötäisille ja puristaa lujempaa kuin yleensä. Hän tahtoisi pitää kiinni Aatusta koko päivän. Aatun kanssa on kivaa ja turvallista. Aatu päräyttää pois Mikan kotipihalta ja suuntaa kohti Mikan koulua.\nJokainen lähemmäs ajettu kilometri pahentaa Mikan sisäistä sekasortoa. Kitkerä sappineste nousee nieluun ankarasta nieleskelystä huolimatta. Mika tuntee silmiensä kyyneltyvän. Miten hän edes voi selvitä yläasteesta kiusaajien keskellä ilman kavereita? Ei hän osaa niitä hankkiakaan. Mika on liian arka ja ujo. Aatu oli se, joka teki kaikki tarpeelliset aloitteet heidän tutustuessaan.\nHe ovat melkein perillä. Mikan keuhkot lamaantuvat pelosta. Ennen kuin Aatu on kunnolla edes pysähtynyt, Mika loikkaa kyydistä, riisuu kypärän ja oksentaa aamupalansa ulos. Aatu on välittömästi hänen vieressään.\n”Ootko okei?” Aatun ääni tuntuu kuuluvan jostain kaukaa. Mika sydän lyö hirvittävän lujaa. Hän yökkii, tärisee ja itkee. Kaikki tunteet ovat repeytyneet hänestä valloilleen eikä niitä saa sisälle enää mitenkään. Mika pudistaa avuttomana päätään.\nHe riitelevät. Se järkyttää Mikaa, koska se on ensimmäinen kerta ikinä. Ovathan he kinastelleet ja vähän kiukutelleet toisilleen jostakin typerästä, mutta tämä on erilaista. Tämä on todellista ja vakavaa. Mika ei tiedä, miten tilanteeseen pitäisi suhtautua. Hän on jo ihan tarpeeksi hädissään, ja riitely Aatun kanssa vain pahentaa asiaa. Aatu tahtoisi viedä hänet kotiin ja sanoo, ettei Mika ole tarpeeksi kunnossa koulua varten. Mika väittää vastaan ja yrittää teeskennellä, ettei hän juuri oksentanut. Hän pyyhkii kasvonsa kuiviksi ja jauhaa raikkaanväkevää purkkaa, mutta vapinalleen Mika ei voi mitään.\n”On pakko mennä. On pakko”, Mika sanoo hiljaa enemmän itselleen kuin Aatulle. Hänen on voitettava jännityksensä. Ei Mikasta muuten koskaan tule mitään kunnollista, ellei hän yritä tosissaan.\n”Sun ei ole pakko tehdä yhtään mitään, kuuletko?” Aatu sanoo ja tulee Mikan tielle.\n”Väistätkö?” Mika pyytää, mutta hyvin voimattomasti.\n”En. En anna sun tehä tätä itelles”, Aatu sanoo. Silläkin on kyyneliä silmissään. Aatu näyttää olevan lähes yhtä tolaltaan kuin Mika. Mikan tahto horjuu. On kamala nähdä Aatu niin kiihdyksissä hänen takiaan. ”Antaisit mun auttaa.”\n”Mun pitää karaistua”, Mika sanoo ja katsoo edessä häämöttävää rumaa, laitosmaista koulurakennusta. Hänen sisuskalunsa tuntuvat kääntyvän nurin.\n”Vittuun sun faijas ja sen paskat elämänohjeet”, Aatu tokaisee tietäen heti, kenen sanoja Mika lainaa. ”Sä et karaistu pakottamalla itseäsi tonne tossa kunnossa. Sä aiheutat ainoastaan vahinkoa, ja mä en – en yksinkertaisesti kestä ajatella sitä. Mennään, Mika, oo kiltti.”\nMika katsoo Aatun itkuisiin silmiin eikä hän voi enää väittää vastaan, ei, kun Aatu käytännössä anelee.\n”Okei”, Mika kuiskaa. Hän ottaa Aatua kädestä ja puristaa.\nKestää kauan ennen kuin Aatu saa hänestä jotakin järkevää ulos. He ovat Aatun kotona, joka on jo tyhjä. Aatun vanhemmat ovat lähteneet töihin ja isoveli kouluun. He istuvat sohvalla. Mika tuntee itsensä raukkamaiseksi, että hän tarvitsee Aatun syliä rauhoittuakseen, vaikka Aatu hänet sinne vetääkin. Mika sormeilee sen paitaa.\n”Sun ois pitänyt viedä mut kotiin”, Mika kiukuttelee. ”Sä oot puhunut lukiosta koko kesän, ja nyt sä meet missaamaan ekan päivän mun sekoilujen takia.”\n”Mä oon just siellä, missä mun pitääkin olla, niin että turpa kiinni”, Aatu tokaisee. ”Sä ja sun hyvinvointi on nyt ja ikuisesti mun ykkösprioriteetti.”\n”Sitten sä oot tyhmä”, Mika mutisee, vaikka painautuukin samalla tiukemmin Aatua vasten. Aatun huolenpito tuntuu hyvältä. ”Sun ei pitäis aina pelastaa mua ja huolehtia musta. Mun pitäis selvitä yksin, jotta mulla ois ees mahis oppia olematta näin vitun säälittävä.”\n”Sä et oo säälittävä”, Aatu sanoo lujasti. ”Etkä mitään muutakaan hirveää, millä sulla on tapana haukkua itseäsi, kun sua alkaa ahdistaa.”\n”Oon mä”, Mika sanoo, ”koska ei kukaan muu saa tämmösiä järjettömiä hepuleita, kun pitäis mennä vittu kouluun.”\n”Mikä siellä koulussa pelottaa?” Aatu kysyy.\n”Kaikki”, Mika vastaa surkeana. ”En mä tunne sieltä ketään.”\n”Kyllä sä tutustut.”\n”Enkä. En oo niinku sä.”\n”No jos sä vakuuttelet itelles tommosta, niin et varmana tutustukaan”, Aatu sanoo. ”Onko joku kiusannut sua?”\n”Ei vielä”, Mika mumisee.\n”Viime vuonna oli jotain”, Aatu muistelee, ”mut se ei jatkunut, eihän?”\n”Ei”, Mika vastaa, ”koska sä olit aina mun kanssa.”\n”Siitäkö tää johtuu?” Aatu hämmästyy.\n”Joo”, Mika inahtaa.\n”Mikset oo kertonut mulle?”\n”Ees mulle?” Aatu kuulostaa loukkaantuneelta. Kai ihan syystäkin. He puhuvat kaikesta. He ovat parhaita kavereita. Aina välillä Mika ihmettelee, miten kummassa siinä kävikin niin. Miksi juuri hänestä tuli Aatun paras kaveri, kun tällä on paljon häntä siistimpiäkin kavereita? Heillä on kaksi vuotta ikäeroakin. Mika on Aatun vastakohta monessa asiassa, mutta silti heistä tuli vuoden kuluessa toisilleen kaikkein tärkeimpiä. Mika on niin kiitollinen Aatusta, ettei hän osaa edes sanallistaa sitä. Salaa Mika pelkää, että jos hän on liian vaikea ja vaativa, Aatu etsii itselleen uuden, helpomman bestiksen. Siksi hän on välillä hiljaa omista oloistaan, koska ajatus Aatun menettämisestä on liian hirveä.\n”Tuntuu pahalta, ettet sä luota muhun”, Aatu sanoo. Mikaa itkettää se, että hän on syyllinen Aatun mielipahaan.\n”Koska jos sä oisit kertonut, että sulle tulee ikävä mua ja on kurjaa mennä kouluun ilman mua, mä oisin kertonut, että musta tuntuu ihan samalta”, Aatu sanoo. Mika hämmästyy niin, että hänen alkava itkunsa tyrehtyy.\n”Joojoo, tietty”, Aatu sanoo pahastuneena. ”Mitä, luuleksä, että oon ihan sydämetön mulkku?”\n”En tietenkään”, Mika sanoo, ”mutta sä oot ollut niin fiiliksissä lukiosta ja kaikista uusista ihmisistä, joita tuut tapaamaan, niin mä sit ajattelin –”\n”Etten kaipais tai ajattelis sua ollenkaan? No vittu kiva”, Aatu tuhahtaa. ”En mä halunnut alkaa ruikuttaa sulle, ettei sulle tulis paha mieli ja syyllinen olo.”\n”No kuule”, Mika sanoo, ”ihan samasta syystä mä olin kertomatta sulle.”\n”Ai”, Aatu äännähtää eikä selvästikään ole tajunnut ajatella asiaa lainkaan tältä kannalta. Mikaa hymyilyttää. ”Okei. Jatkossa me molemmat kerrotaan tämmösistä jutuista ja luotetaan siihen, että toinen kestää sen.”\n”Okei”, Mika sanoo, ja nyt häntä itkettää silkasta liikutuksesta, koska Aatu on niin ihana ja välitön.\n”Mitä sä nyt taas parut siinä?” Aatu ihmettelee.\n”Sua, kun oot niin kiva.”\n”Vai niin”, Aatu hymähtää ihan selvästi mielissään ja rutistaa Mikaa tiukemmin. ”Säkin oot.”\n”Me voidaan tekstailla välkillä”, Aatu sanoo ja kirjoittaa Mikalle listaa erilaisista keinoista, joilla helpottaa heidän keskinäistä ikäväänsä ja Mikan jännittämistä. Mika syö pakastimesta löytynyttä kinuskijäätelötuuttia. ”Jos joku ees yrittää kiusata sua, niin sä kerrot mulle, ja mä teen siitä lopun.”\n”Miten?” Mika ihmettelee ihan vilpittömästi.\n”Mulla on keinoni”, Aatu sanoo. ”Kerrotkin sitten.”\n”Sit sun pitää lopettaa ittes mollaaminen”, Aatu sanoo totisena. ”Kun tulee paha paikka, yritä puhua itelles samalla tavalla kuin miten mä puhuisin sulle, jos oisin paikalla.”\n”Okei, mä yritän”, Mika huokaa.\n”Hyvä, koska se on tärkeää”, Aatu painottaa. Aatun vakava, hiljainen katse saa Mikan kiemurtelemaan kiusaantuneisuudesta. ”Sun ittes ja sun hyvinvoinnin kannalta.”\n”Ja sitten ne kaverit”, Aatu sanoo. ”Oon ihan varma, että löydät jonkun, kunhan vaan uskot siihen.”\n”Ei niitä tosta vaan löydetä”, Mika mutisee.\n”Löytyy, jos käy hyvä tuuri”, Aatu sanoo hymyillen ja katsoo häntä lämpimästi vaaleanruskeat silmät tuikkien. ”Niinku mulla viime vuonna kävi.”\nMika hymyilee hämillisenä ja otettuna.\n”Älä puhu noin hempeitä, mua punastuttaa”, Mika mutisee.\n”Oot söpö, kun punastelet”, Aatu hymisee ja muiskauttaa häntä nenänpäähän. Mika punastuu entistä syvemmin. Aatu naureskelee itsekseen ja jatkaa listan kirjoittamista.\n”Etkä sä oo läheskään niin ujo ja säikky kuin luulet olevasi”, Aatu sanoo lopuksi, kun Mika on lukenut läpi listan, johon Aatu on keksinyt vaikka mitä. Hänellä on vähän parempi ja varmempi olo tulevasta. Kävi, miten kävi, Aatu olisi hänen tukenaan, ja loppujen lopuksi se on kaikkein olennaisinta. ”Sä oot vaan hitaasti lämpiävä.”\n”Just joo”, Mika tuhahtaa.\n”Hei nyt”, Aatu sanoo tiukasti. Mika vaikenee. ”Kyllä se siitä, muru. Ihan oikeesti. Uskoisit siihen etkä kaikkein pahimpaan.”\n”Okei”, Mika huokaisee. Hän arkailee jonkin aikaa – Mika ei ole kovin taitava osoittamaan spontaanisti hellyyttä, kuten Aatu – mutta suukottaa kuitenkin lopulta Aatun poskea. ”Kiitos kaikesta.”\n”Eipä mitään”, Aatu sanoo hymyillen. Lämmin kiintymys täyttää Mikan. Taitaa hänellä sittenkin olla ihan hyvät mahdollisuudet selvitä yläasteesta.\n« Viimeksi muokattu: 26.01.2020 15:01:27 kirjoittanut Sokerisiipi »\nVs: Anna mun auttaa sut taas pystyyn | K-11 | hurt/comfort | Aatu & Mika\n« Vastaus #1 : 26.01.2020 14:48:49 »\nOlihan tämä kyllä söpö! Ja minustakin oikein hyvä, joten ei mikään ihme, että tykkäät tekstistä kovasti. On kivaa lukea tällaista ystävyyssuhteen kuvausta, koska niin usein lyhyemmät tekstit Finissä pyörii juurikin romanttisten suhteiden ympärillä. (Vaikka mun onkin aina välillä aika hankala samaistua siihen, että parhaat ystävätkään suukottaa toisiaan - ehkä, koska itse ei vaan ole oikein missään nähnyt tai lukenut sellaista. Toisaalta ihmiset on erilaisia ja on varmasti tyyppejä, joille se on tosi luonteva tapa osoittaa kiintymystä myös ystävyyssuhteissa, joten positiivista vain, että siitäkin kirjoitetaan! )\nAihe oli mun mielestä muutenkin tärkeä ja olit saanut tosi hyvin kuvattua tuota Mikan ahdistuneisuutta ja sitä reaktiota, joka siitä syntyy - varsinkin, kun yrittää yrittämästäänkin pakottaa itseään selviämään, ja se vielä pahentaa tilannetta. Arkuuskin oli tässä tosi hyvin mukana. Pidin myös siitä, miten Aatu osasi ottaa Mikan tunteet ja tilanteen huomioon ja asettaa tämän ykköseksi. Olisi kyllä kivaa lukea seuraavaksi myös Mikan selviämisestä sinne kouluun asti, koska tässä ehti kiintyä häneen jo sen verran, että tahtoisi nähdä, miten poika pärjää.\nSitä jäin pohtimaan, miksi sneakeria ei ollut käännetty ihan normaalisti lenkkareiksi, kun sitä sanaa niistä vissiin käytetään? Se oli hassua kyllä ehkä ainoa asia, joka lukemisessa töksähti - muuten tämä mun mielestä rullasi tosi kivasti eteenpäin ja sai hyvälle mielelle. Kiitos lukukokemuksesta! ♥\n« Vastaus #2 : 26.01.2020 17:25:37 »\nKivaa, kun vähäsen mainostit tätä, kun ei olisi muuten välttämättä tullut luettua. Mutta nyt oli pakko kommentoidakin jotain, sillä Mikan tilanne on yläasteaikaiselle minälleni (joskus vielä nykyisellekin) varsin samaistuttava, vaikka ihan noin voimakkaasti en itse ole koskaan oireillutkaan. Olen silti aina ollut todella herkkä, eikä ahdistuksiin ja itkuihin ole koskaan auttanut sellaiset ”ole nyt vähän reippaampi!” tai ”kyllä se siitä!” - kommentit, mitä tässäkin tuli ilmi. Siltä osin ja muutenkin Mikan tuntemukset ja itsesyytökset oli tässä todella hyvin ja aidosti kuvattu! On todella onni, että hänellä on tuollainen ystävä, joka valaa toivoa, keksii selviytymiskeinoja ja lohduttaa.\nMinä huomasin lukevani tätä vahingossa sellaisten romantiikkasilmälasien läpi, vaikka huomasin kyllä alkuhuomautuksista, että kyseessä on kaverisuhde. Johtui varmasti juurikin tuosta vahvasta läheisyydestä ja pienistä pusuista, jotka olivat toki ihania, ei siinä mitään! Mutta olen vähän samaa mieltä kuin Nevilla, minunkin on ehkä vähän vaikea ajatella parhaitakaan kaveruksia ihan noin lämpimissä väleissä, vaikka aivan varmasti meitä on joka lähtöön ja joillakin se menee juuri noin.\nVoi että, tämä oli kyllä jotenkin aivan ihana teksti, tykkäsin nimestä ja kokonaisuudesta tosi paljon! Toivottavasti vielä moni löytää tämän ja jättää kommentin Kiitos ♥


Haltijat ja velhot Hobitin ensi-illassa - katso kuvat! | Leffajutut | Iltalehti.fi\nHaltijat ja velhot Hobitin ensi-illassa - katso kuvat!\nKeskiviikko 12.12.2012 klo 02.56\nInnokkaimmat Tolkien-fanit sonnustautuivat Keski-Maan kostyymeihin.\nArvio elokuvasta: Pitkitetty paluu Keski-Maahan ***\nPeter Jackson kertoo elokuvasta\nOdotettu Tolkien-elokuva Hobitti - Odottamaton matka sai vihdoin ensi-iltansa keskiviikkona. Yönäytös alkoi 106 valkokankaalla ympäri Suomen kaksitoista minuuttia yli puolenyön.\nHelsingin Tennispalatsissa elokuva esitettiin jokaisessa 14 salissa. Paikalle tulvi yleisöä, josta osa oli pukeutunut teeman mukaisesti. Katsojien joukossa oli niin hobitteja, haltijoita kuin velhojakin.\nPeter Jacksonin ohjaama Hobitti ei ole ollut yhtä suuri arvostelumenestys kuin hänen aiemmin Tolkien filmatisointinsa Taru sormusten herrasta -kirjoista. Siitä huolimatta elokuvasta odotetaan kassamagneettia. Trilogian seuraava osa, Smaugin autioittama maa saa ensi-iltansa vuoden päästä.


Musiikkikoulu on jäämässä ilman opetustiloja | Karjalan Sanomat\npiirit / marraskuu 27, 2018 - 13:15\nKontupohjan lasten taidekoulun musiikkiosasto on vuokrannut taidekeskuksen tiloja vuodesta 1993. Koulun oppilaiden käytössä oli muun muassa musiikkiluokat ja konserttisali flyygeleineen. Rakennuksen uusi omistaja osti tilat flyygelin kanssa.\n— Taidekeskuksen salia hallitsee musta flyygeli Steinway. Se on myyty rakennuksen kanssa. Kontupohjan paperikombinaatin entinen johtaja Vitali Federmesser osti sen aikoinaan konserttisalia varten. Sen hinta oli 12 miljoonaa ruplaa, Kontupohjan lasten taidekoulun musiikkiosaston entinen johtaja, musiikinopettaja Anna Kovaljova kertoo.\n— Musiikkikoulu voi jäädä taidekeskuksen tiloihin, mutta uusi omistaja aikoo avata rakennuksen ensimmäisessä kerroksessa ison\nruokakaupan. Musiikkikoululle ehdotetaan rakennuksen toista kerrosta. Koulussa opiskelee yli 400 lasta. On vaikea järjestää opetus niin ahtaissa tiloissa, Kovaljova sanoo.\nKarjalan hallituksen pääministerin Aleksandr Tšepikin mukaan ruokakaupan naapuruus on koululle rasittavaa.\n— Käsittelemme ongelmaa ja sen ratkaisumahdollisuuksia. Sopiva ratkaisu on jättää rakennuksen kaksi kerrosta taidekoulun käyttöön. Ryhdymme neuvottelemaan siitä\nomistajan kanssa, Tšepik kommentoi.\n— Poismuuton uhkaa voitaisiin ehkäistä, jos rakennus olisi saanut aikoinaan sosiaalisen kohteen statuksen, hän lisää.\nMusiikinopettajat ja lasten vanhemmat kirjoittivat Karjalan päämiehelle Artur Parfentšikoville kirjeen, jossa he pyytävät apua.\nNyt musiikkikoulun oppilaat jatkavat konsertointia Taidekeskuksen konserttisalissa.


Flora köynnösritilät ja istutusaltaat sekä sisustustuotteet\nHelsinki Horse Show Expo 24-27.10.2019, esittelemme Ecoraster maakennoja hevostarpeisiin.\nGolf expo 2019 Helsinki, 15-17.3.2019. Esittelemme läpäiseviä pinnoitteita kuten Ecosurface kumirouhepinnoite, Ecoraster maakennot, Ecobloxx hulevesikennot sekä Filterpave lasimassa.\nHevosmessut 6-7.3.2019 Tampere. Esittelemme hevostarhoihin ja kentille Ecoraster maantuentakennoa, jolla vahvistetaan esimerkiksi laitumien sisäänkäynti. Tällöin hevosten jalat eivät uppoa maapohjaan ja voidaan estää kavio- ja sorkkasairauksia.\nOulun rakentajamessut 12-14.3. 2019. Katman Oy:n osastolla saatavilla viherkattoesitteitä.\nYhdyskuntatekniikka 2019 näyttely 15-16.5.2019 Jyväskylä. Esittelemme ympäristörakentamisen tuotteita.\nKuntamarkkinat 11-12.9.2019 Kuntatalo, Helsinki. Esittelemme ympäristörakentamisen tuotteita.\nTervetuloa Viherpäivät & Tekniikka messuille Jyväskylään 6-7.2.2019! Esittelemme messuosastollamme laajaa ZinCo Viherkattojärjestelmää, innovatiivisia istutusaltaita ja kalusteita sekä katupuiden hyvinvointiin liittyviä tanskalaisia Milfordin tuotteita. Tervetuloa tutustumaan osastollemme 319!\nViherpäivien ViherAreenalla on kaksi Eg-Trading Oy:n tietoiskua:\nKeskivikkona 6.2 klo 14.15 Kristine Bergstain Millford P/S Tanskasta kertoo katupuiden hyvinvoinnista "Compining trees and surface water: lessons learned from Copenhagen." Tietoisku 10 min. englanniksi.\nTorstaina 7.2 klo 12.15 tietoisku "Vettäläpäisevistä pinnoitteista maisemointikohteissa ja hulevesialueilla", Eg-Trading Oy. Tietoisku 10 min.\nTervetuloa Helsinki Horse Show messuille 17-21.10.2018! Esittelemme messuilla Ecoraster maakennoja hevostarhoihin, upottaville laitumille sekä ratsastuskentille.\nViljelykentällämme Tammisaaressa tällä hetkellä maksaruohot kukkivat kauniisti!\nTervetuloa Pohjois-Suomen Rakentajamessuille Ouluun 20-22.4.2018, esittelememme messuilla viherkattoja!\nEnsimmäiset pajuseinäelementit on asennettu Korkeasaaren Suomi osastolle hirviaitojen yhteyteen kesällä 2017, lisäksi katselukatoksissa Ecosurface eroosiopinnoitetta ja alumiinireunalistat sekä maksaruohoviherkatot ja roikkuvat biomodulit. Uusien viherkattojen ja pajuseinäelementtien asennus jatkuu peura-aitojen osalta keväällä 2018.\nViherpäivien seminaareissa oli runsaslukuinen yleisö ja seminaariluennot on nähtävissä Eg-Trading Oy:n Millford puistotuotesivustolla/kaupunkipuut, Anrin/pintavesikourut sekä Diadem viherkatto/sosiaaliset kattopuutarhat.\nTervetuloa Viherpäivät & tekniikka tapahtumaan Jyväskylän Paviljonkiin 14-15.2.2018, osastomme nro 319. Olemme mukana Vihertekniikka-näyttelyssä näytteilleasettajana ja kutsumme sinut tutustumaan osastoomme 319 ja ilmaisiin seminaareihimme 15.2. Rekisteröidy ennakkoon veloituksetta messuvieraaksi, tulosta nimikortti ja ota se mukaasi tullessasi messuille.\nTervetuloa Viherpäivät & tekniikka tapahtumaan Jyväskylän Paviljonkiin 8-9.2.2017, osastomme nro 319. Tervetuloa tutustumaan uutuustuotteisiimme Anrin pintavesikouruihin sekä Pilebygg pajumeluseiniin. Lisäksi esittelemme Flora istutusaltaita sekä väliseiniä, joilla voidaan jakaa eri tiloja sekä sisällä että ulkona.\nTervetuloa Vihertek 12-14.10.2016 messuille Helsinkiin, olemme VYRAN yhteisosastolla 310! Esittelemme messuilla Ecosurface turva-alustaa sekä muita tuotteitamme, Tervetuloa!\nTervetuloa Väylät ja Liikenne messuille Tampere-taloon 7-8.9.2016, osastollamme on nähtävissä tämän vuoden uutuustuotteemme Pilebygg pajumeluvalliseinä. Johannes Falk tanskasta esittelee pajumeluvallijärjestelmää, joka on ollut käytössä jo vuodesta 1988.\nVuoden 2016 uutuustuotteita ovat Pilebygg Pajumeluvallit, joilla käyttöikä jopa 40 vuotta. Pajumeluvallin toinen puoli harmaantuu esteettisesti ja toinen puoli voidaan rakentaa elävänä pajuviherseinänä! Toinen uutuutemme on Flora istutusaltaat, köynnösritilät sekä väliseinät.Tuotteita saatavilla Ral- väreissä.\nNordic Green Roof tuotevalikoima laajenee biotooppilaatikoilla. Nyt voimme elävöittää maksaruohoviherkattoja korkeammilla maksaruoholajeilla rakentamalla viherkatolle kumpareita!\nFiltepave lasimassa valittiin Lepaan juhlanäyttelyn 2015 yhdeksi mielenkiintoisimmista uutuustuotteista!\nOlemme mukana yliopiston viherkattotutkimuksessa http://www.luomus.fi/fi/viides-ulottuvuus-viherkatot-osaksi-kaupunkia. Tällä hetkellä asennetaan viittä erilaista biomattoa sammalmattoviherkattokokeessa Meilahden urheiluhallin viherkattokoealueella. Koealue kuuluu EU Life+ viherkatto case study kohteisiin.\nUuden ajan maakatekangas Eg Weed UB 100%, biologinen ja kompostoituva matto. Biomattomme kuuluu EU Life+ case study seurantahankkeeseen. Case study kohteet löytyvät Espoo-Helsinki-Vantaa akselilta ja kokonaispinta-ala seurantakohteissa 5400m2. EU:n alueella on vastaavia case study kohteita ja niitä voi seurata http:/www.renew4gpp.com/weed-control/pilot-site-espoo-helsinki-vantaa/\nOlemme aloittaneet keväällä 2012 ensimmäisen kotimaisen Nordic Green Roof maksaruohomaton viljelyn, nyt 100% kotimainen, palosertifioitu tuote viherkatoille. Maksaruohomatossa on useita lajeja, jonka vuoksi maksaruohomatot selviytyvät eri kasvupaikoissa koko suomen alueella. Nopea toimitus! Olemme myyneet Nordic Green Roof viherkattojärjestelmää suomessa jo vuodesta 2004!


Näädät saa vastaansa sunnuntaina sarjataulukon häntäpään Korihait\nPirkanmaan paikalliskamppailua parisen päivää sulatellut BC Nokia jatkaa kolmen pelin viikkoaan sunnuntaina 9.2. Uudessakaupungissa, jossa Näädät saa vastaansa Korisliigan sarjataulukon pohjalla juuttuneen Korihait klo 17:00 Uusikaupunki Areenalla.\nVaikka Korihait on sarjataulukossa viimeisenä, niin suurin syypää pohjamudille on heikko alkukausi, jolloin joukkue hävisi kaksitoista peräkkäistä ottelua. Sittemmin voittoja on alkanut kertymään vaihtelevasti, mutta tammikuun puolenvälin jälkeen Korihait on voittanut viidestä ottelustaan peräti kolme ja joukkue on enää kahden voiton päässä toiseksi viimeisestä Kobrista. Voitotkin ovat tulleet joukkueista, jotka ovat pudotuspeliviivan yläpuolelle eli Kouvoista, Kataja Basketista ja KTP-Basketista.\nViidestä ottelusta siis kolme voittoa, vaikka #divaripuolustus…\nYksi suurista syistä Korihaiden ryhtiliikkeeseen on ollut Kevin Ware (16,8/6,7/3,0). Kyllä, sama Kevin Ware, joka ehti pelata pari kautta sitten Karhu Basketissa kymmenisen peliä. Sama Kevin Ware, joka nousi kulttihahmoksi Louisvillen yliopistossa vuonna 2013, kun mies katkaisi sääriluunsa Elite Eight -ottelussa Dukea vastaan. Sama Kevin Ware, joka ilman tätä loukkaantumista voisi pelata jossain maailman kärkiliigassa.\nVaihtuvuus kokonaisuudessaan Korihaissa on ollut valtava: päävalmentajaksi on noussut Jarno Nikula, Elias Eerikiharju siirtyi Salon Vilppaaseen ja Jalen Henry on tätä nykyä meidän mies vai muutamia mainiten. Kokonaisuudessaan Korihaissa on pelannut tämän kauden aikana kymmenen ulkomaalaisvahvistusta.\nKorihait on pelannut hyvin lähiaikoina, erityisesti kotikentällään. Korihait on joukkue, joka pelaa todella kovaa. Meidän pitää vastata heidän energiaansa, jotta meillä on mahdollisuus. – Greg Gibson\nAlakulma ei ole tällä kertaa matkustamassa Uuteenkaupunkiin, joten ottelu on katsottavissa nokialaisittain tuttuun tapaan Elisa Viihteeltä.


Pöytäkirja 12.12.2018/Pykälä 233\n6767/2018 osallistumis- ja arviointisuunnitelma\nTiedonanto vireilletulosta ja valmistelusta, ranta-asemakaava, Viitaniemi / Kuopio 297-410-2-8\nMaanomistajan aloitteesta valmistellaan Haminalahden kylään sijoittuvaa kiinteistöä 297-410-2-8 koskevaa ranta-asemakaavaa.\nRanta-asemakaavan tarkoituksena on osoittaa rantamitoitusperiaatteiden mukainen rakennusoikeus tilalle. Luonnoksessa on osoitettu alueelle yhteensä 12 rakennuspaikkaa, joista 10 on uusia. Rakennuspaikkojen määrä on vastaava kuin alueen yleiskaavan (Kuopion yleiskaava, Länsiranta) mitoitusaineistoissa. Voimassa olevassa yleiskaavassa rakennuspaikkoja ei ole tilalle osoitettu.\nKaavaluonnoksessa rakennuspaikat on osoitettu loma-asuntokäyttöön.\nVaikutusten arviointi Hankkeella ei ole merkittäviä ilmastopoliittisia, yritys- tai ympäristövaikutuksia. Suoria taloudellisia vaikutuksia on vain maanomistajalle. Kaupungille ei aiheudu kustannuksia kaavan toteuttamisesta.\npuh. +358 44 718 5433


11. Johdattelevat ja ep�tasapainoiset kysymykset\nKyselytutkimuksen tulokset ovat hyvin konkreettisesti sidoksissa kysymyksenasetteluun. Saadakseen tieteellisesti p�tevi� tuloksia tutkijan tulee suunnitella lomakkeen kysymykset siten, ett� kysymyslauseet ja vastausvaihtoehdot muodostuvat riitt�v�n kattaviksi ja tasapainoisiksi, unohtamatta kuitenkaan riitt�v�� tiiviytt� ja sanavalintojen yksinkertaisuutta.\nSeuraavassa muutama esimerkki tyypillisesti ep�tasapainoisista kysymyksist� ja niiden vastausvaihtoehdoista:\nOvatko talvet tulleet l�mpim�mmiksi viime vuosina?\n1 Hyvin paljon l�mpim�mmiksi\n2 Melko paljon l�mpim�mmiksi\n3 Jonkin verran l�mpim�mmiksi\n4 Eiv�t ole tulleet l�mpim�mmiksi\nJos vastasit "eiv�t ole tulleet l�mpim�mmiksi", perustele kantasi:\nPit�isik� ministerin X erota teht�v�st��n ...... vuoksi?\n1 Ehdottomasti pit�isi\n2 Ei pit�isi\nKuinka riitt�v�sti j�rjest�n X toiminnassa on yleens� ottaen otettu huomioon j�senkunnan mielipiteet?\n1 T�ysin riitt�v�sti\n2 Melko riitt�v�sti\n3 Ei kovinkaan riitt�v�sti\n4 Ei lainkaan riitt�v�sti\nSarjan kaikkia kolmea kysymyst� yhdist�� se, ett� vastauksen suunta ik��n kuin oletetaan ja annetaan jo kysymyslauseessa. Tasapainoinen kysymyksenasettelu keskittyisi k�sityksiin talvien keskim��r�isest� l�mp�tilasta, ministerin toimien arvioinnista eroamismahdollisuuden ja ty�ss� jatkamisen n�k�kulmasta, sek� siihen, miss� m��rin j�senkunnan mielipiteet ovat tulleet huomioon otetuiksi j�rjest�n toiminnassa. Vastausvaihtoehtojen tulisi t�ll�in vaihdella keskim��r�� kylmemm�st� keskim��r�� l�mpim�mp��n, ty�st� eroamisesta ty�ss� jatkamiseen ja t�ysin riitt�v�st� huomioon ottamisesta t�ysin riitt�m�tt�m��n huomioon ottamiseen.\nK�yt�nn�ss�kin valitettavan yleinen johdattelukeino on j�tt�� kysym�tt� esimerkiksi kyselyn teett�j�lle ep�edullisia asioita tai painottaa ja t�sment�� kysymysten sis�lt�alueita tarkoitushakuisesti. Paljon yleisemp�� lienee kuitenkin johdattelevien kysymysten laatiminen tiedostamatta niiden ep�tasapainoisuutta.\nNyrkkis��nt� 1: Asenteita mittaavissa kysymyksiss� tasapainoisen vastausasteikon tulee yleens� sis�lt�� kaksi toisilleen vastakohtaista ��rip��t� sek� neutraali vastausvaihtoehto.\nNyrkkis��nt� 2: Kysymyslauseen tulee yleens� sis�lt�� viittauksia joko molempiin vastausskaalan ��rip�ihin tai ei kumpaakaan niist�.\nMit� mielt� olette seuraavista v�itteist�?\nMiss� m��rin olette samaa tai eri mielt� seuraavista v�itteist�?\nEn samaa enk� eri mielt�


Ajankohtaista - Prassi Oy\nPuistojooga & kesän ryhmäliikunta\nPuistojooga Prässin parkkipaikan viereisellä nurmikentällä kesätiistaisin. Sään suosiessa tunti on ilmainen ja avoin kaikille. Kutsu siis mukaan myös kaverisi, jotka eivät välttämättä ole Prässin jäseniä! Kesäkuun ryhmäliikunta:– Huolto ma klo 18– Prässi-treenit ti klo 18– Puistojooga ti klo 19.15 (ilmainen kaikille)– Prässi-treenit to klo 18 Heinäkuun ryhmäliikunta:– Huolto ma klo 18– Puistojooga ti klo 18 […]\nPrässi-treeni -maraton x Puhdistamo\nPRÄSSI x PUHDISTAMO Nyt mennään! Prässi-treeni -maraton tulee jälleen lauantaina 11.6. klo 12-15 – tällä kertaa yhteistyössä Puhdistamon kanssa! Tapahtuma sisältää kaksi erilaista rataa, joita pumpataan yhteensä kolmen tunnin ajan. Radat on suunniteltu järkevästi niin, että jaksat treenata loppuun saakka – kuitenkaan mitään säästelemättä. Treenaajien tankkauksesta huolehtii Puhdistamo, joka on sponssaamassa tapahtumaa! Jokainen osallistuja saa […]\nPerjantaina 3.6. klo 18-20 Lakeustalon viereisellä nurmikentällä (säävaraus) ☀ 🙏🏼 Hinta: 20 €/hlö, Prässin jäsenille 15 €/hlö Akrojooga on yhdistelmä akrobatiaa ja joogaa, jossa pääsee harjoittamaan luottamusta ja pitämään hauskaa kaverin kanssa. Workshop alkaa lyhyellä lämmittelyllä omalla matolla, jonka jälkeen siirrymme parin kanssa tehtäviin harjoitteisiin. Tämän jälkeen kokeilemme eri akrojooga-asentoja ja päätämme harjoituksen parin kanssa […]


hotel mama: Bloggin'\nTasan vuosi sitten 3.3.2011 klo 11.51 alkoi minun bloggailu-ura. Vaatimattomasti, ajatellen blogin olevan vain paikka purkaa työasioita, kirjata tärkeimmät muistiinpanot ylös, kuvata muutamaa nurkkaa kotoa ja puhua niitä ja näitä. Melkein kukaan ei seurannut blogiani. Kuitenkin, hyvin nopeasti blogista tuli mulle paljon henkilökohtaisempi, uskalsin itsekin kirjoittajana tulla kasvollisena seisomaan postausteni ja puheideni taakse, perhekeskeisempi ja oikeastaan aikamoinen henkireikä arjen keskellä kultaisine muistoineen - samassa suhteessa alkoi myös ulkopuolisia lukijoitakin kertyä.\nBloggaamisesta muutenkin on tullut mulle vähänkuin työ, tai ei työ mutta ajattelen bloggausta nykyään niin että ei julkisessa työssä, kuten sisustuskaupan pitäjänä kukaan tule töihin minulle moittimaan jos esittelen itseäni tai käsitöitäni, eli samoinkuin työssäni, saan iloa tosi paljon bloggauksesta jakaessani arkeani ja sisustelujani teille, varsinkin palautteen puolesta! On nimittäin ilo kuulla että joku saa munkin blogista irti inspistä, onhan tämä minullekin suuri inspiraation tuoja, ilman sen kummempaa kehumista.\nSiksi monta kertaa kyselenkin ketkä tätä lukee, minkälaiset ihmiset jättävät kommenttia? Näitä mietin monesti välillä iltaisinkin, useimmiten ennen postin julkaisua. Aiheuttaako tekstissä joku iloa, kiukkua, väärinymmärryksiä, kateutta, inspiraatiota jne..Mullekin kun on jo kerennyt harmillisen usein tulla negatiivista palautetta, pinnallisuudesta, perheestä, sisustusratkaisuista - teipit keittiössä;) Mutta lopulta mietin että voin ainakin lukijoilleni tehdä tätä mahdollisimman hyvin:) teille fiksuille ja mielenkiintoisille lukijoille ja bloggareille joista on tullut jo vähänkuin kaveriporukka täällä verkossa:)\nEi tässä bloggaamisessa mulle ole ainakaan tärkeää mikään blogin suosio ja listoille pääseminen ja siellä hurjalla stressillä keikkuminen, ei, mulle on tärkeintä bloggaamisessa se että tämä homma on mulle mielenkiintoista ja se että joku siellä oikeasti ruudun takana arvostaa mun ajatuksia ja saa puhtia omaan arkeensa - vaikka saadessaan ispistä jostakin tuunauksesta:)\nMutta mä oon iloinen mun blogista, 245 postauksesta ja melkein 300 lukijasta<3\nJa kaikista iloisin ja kiitollisin mä olen teidän inspiroivista blogeistanne.\nOlen kiitollinen jokaisesta vinkistä, kommenteista ylipäätänsä mitä teiltä saan - se tekee tästä bloggauksesta nimittäin vielä mielenkiintoisempaa;) ja kiitollinen palautteesta, positiivisesta ja asiallisista mielipiteistä.\nKaikesta huolimatta, eiköhän tätä bloggailua tule jatkettua vielä toinen vuosi;)\nKiitos teille ketkä olette, toiset käsikädessä, toiset kuitenkin mukana, jakaneet tätä pientä blogihistoriaani mun kanssa<3 kaikki tasapuolisesti.\npst. klo 18.00 päättyy arvonta(linkki) ja voittajan julkaisen 4.3;)\nLähettänyt Jasmiina klo 08:30\nLovviisa 3. maaliskuuta 2012 klo 8.51\nHurrrjasti onnea yksivuotiaalle ! Kivasti kirjotat...Näin minäkin aattelen tästä blogilantiasta. Iloa ja uusia tuttavuuksia.Yltiösosiaalisena ihmisenä täällä niin mukava liikkua ja olla mukana. Olen voittanut jo kahesta arvonnasta kylttilöisen itelleni, joten nyt taitaa pittää antaa tillaa toisille :)\nJasmiina 3. maaliskuuta 2012 klo 9.30\nKiitos, en olisi ikinä uskonut että mun blogikiinnostus kestäisi näin kauan mutta kumma juttu, en voisi enään olla ilman blogia:)\nMaanvaiva 3. maaliskuuta 2012 klo 8.55\nVoi onnea paljon! En enää muistakaan millaista oli elämä ennen blogiystäviä. Kiva että aloit bloggamaan silloin vuosi sitten! <3\ntiina 3. maaliskuuta 2012 klo 9.05\nOnnea 1-vuotiaalle. ♥ Blogistasi on tullut yksi suosikeistani, jatka vaan samaa rataa. ♥\nJasmiina 3. maaliskuuta 2012 klo 9.31\nkiitos paljon tiina<3\nSirutuuli 3. maaliskuuta 2012 klo 9.19\nSamaa meinasin sanoa, kuin Tiina :)\nMutta sanonpahan uudestaan: Onnea 1-vuotiaalle ja siun blogista on tullut yksi suosikkiblogeistani miullekin :)\njarna 3. maaliskuuta 2012 klo 10.23\nOlipa kiva kirjoitus. Blogisi on aivan uusi tuttavuus, joten siitä ja sen sisällöstä en ole oikea ihminen sanomaan mitään.\nMutta bloggaamisesta yleensä...Olen sitä mieltä, että kun sydämellään ja rakkaudella tekee, mitä ikinä tekeekin, vaikka bloggaa, se huomataan. Se synnyttää paljon ihastusta ja jonkin verran vihastusta. Koska aitoutta ihastellaan ja kadehditaan. Joku osaa olla aito oma itsensä ominen ideoineen ja juttuineen, se kerää toisia samanlaisia yhteen ja sitten niitä jotka jostain syystä eivät osaa olla avoimia, omia itsejään ja kärsivät siitä-he ovat kateellisia. Paljon olen saanut miettiä tätä teemaa, sillä olen kohdannut uskomatonta vihamielisyyttä aika ajoin. Tutut ja tuntemattomat retostelevat oikeita ja keksittyjä asioita meistä anonyyminä ties missä palstoilla ja totuus ja taru menee sekaisin. Kukaan ei välitä mikä oli totta tai oikein. Olen monasti pahoittanut mieleni, kunnes tajusin lopettaa seuraamasta noita anonyymivihanpurkaussaitteja. Olen ymmärtänyt, että en voi millään parantaa sairaita ihmisiä, en voi poistaa ihmisten kateutta ja pahaa oloa. Voin vain bloggailla sydämestäni ja antaa sen mitä on annettavaa.\nEn ole mitään listoja myöskään seuraillut. En linkittee blogiani facessa enkä mainosta. Ennemminkin olen pitänyt kynttilää vakan alla. Silti blogini on alkanut saavuttaa suurempaa ja suurempaa suosiota. Uskon sen johtuvat siitä, että teen sitä sydämellä. Siellä on asioita, joista olen kiinnostunut ja joita rakastan: sisustusta pikkuisen, lasten muotia paljon, aikuisen muotia ihan mausteeksi, alevinkkejä muidenkin hyödyksi kuin itseni, ruuanlaittoa, luomuvinkkejä, lasten sutkautuksia, iloa, eloa, ajatuksia...Sekametelisoppa, jollainen elämäkin on.\nTottakai on haukuttu siis pinnalliseksi: "Tuo ei muuta ajattele kuin vaatteita."\nOn haukuttu epäaidoksi, kun ostan luomuruokaa ja kuitenkaan emme elä puumajassa omat vaatteemme virkaten, vaan ostan kaupsta ihania vaatteita. On haukuttu ties miksi. Mottoni onkin nykyisin: "Karavaanit kulkee ja koirat haukkuu." Se niin kuvaa tätä suhdettani vihaajiin ja haukkujiin.\nOlipas pitkän pitkä sepustus =) Kaiken kantava teema siis oli, että tee rakkaudella blogiasi, kuten olet tähänkin asti tehnyt, niin ei voi mennä vikaan.\nPs. Kiva kun jätit merkkiä blogiini, niin minäkin löysin tänne!\nJasmiina 3. maaliskuuta 2012 klo 10.30\n<3 olipa ihana kommentti!\nKyllä minäkin lopetin hyvin nopeasti kaikkien keskustelupalstojen seuraamisen joiden kautta blogiini tullaan, rinta rottingilla vain mennään :) Mutta en todellakaan ymmärrä tätä anonyymien pakkopätemistä, ihan arkisista asioista? hierooko ne käsiään yhteen ruudun takana jätettyään pahan ja ilkean kommentin jollekin? :D\nMutta onneksi blogiin tulee paaaaaljon enemmän positiivista kuin negatiivista palautetta<3\nAnonyymi 3. maaliskuuta 2012 klo 10.33\nOnnea 1 vuotiaalle lemppari blogille <3\nJasmiina 3. maaliskuuta 2012 klo 12.20\nAnonyymi 3. maaliskuuta 2012 klo 11.10\nJa eiks olekin mennyt aika nopeasti!!\nEihän siitä ole kuin hetki kun itsekin aloitin ja näin me "konkarinoviisit" täällä käsikädessä mennään : D\nVälillä ottaa päähän koko touhu ja tulee mieleen lopettaa, mutta onhan tämä kiva henkireikä!\nOnnea yksvuotiaalle! Ja paljon lisää....\nJasmiina 3. maaliskuuta 2012 klo 12.21\nno ihan niin nopeasti on mennyt, kuin lasta kasvattaessa ;D\nAnonyymi 3. maaliskuuta 2012 klo 12.05\nKiitos Sulle, Jasmiina:) Ja onnea 1-vuotiaalle!\nAnnaW 3. maaliskuuta 2012 klo 12.41\nOnnea onnea onnea! Eipä ole meidän jälkikasvuilla paljoa ikäeroa (siis blogeille ja tytöillä) :) Ja pidän blogista juuri sellaisena, kuin se on. Älä muuta mitään!\nJasmiina 4. maaliskuuta 2012 klo 11.52\nNo eipä ole :D\nRuususuun äiti 3. maaliskuuta 2012 klo 13.35\nOnnea vuoden vanhalle, kauniille blogille, täällä on aina ilo piipahtaa!\nHeidi 3. maaliskuuta 2012 klo 14.28\nOikein paljon onnea 1-vuotiaalle!!\nMarru 3. maaliskuuta 2012 klo 14.34\nOnnittelut!!! Ja pitäähän suakin kiittää, että oot täällä jakamassa juttuja meidän muiden kanssa :))\nJohanna 3. maaliskuuta 2012 klo 16.09\nOnnea blogille ja bloggarille! Onhan tuo samanhenkisen porukan löytäminen ihan parhautta tässä hommassa! Sulla on hyvä asenne tähän hommaan, kitisijät kitisköön keskenään :D\nMarika 3. maaliskuuta 2012 klo 16.12\nOnnea yks-vee ja kiitos huippu kivasta ja ihanasta blogista! Mä ainakin saan tosi paljon inspiraatiota täältä :)\nRiitta Sinikka 3. maaliskuuta 2012 klo 16.41\nPaljon onnea kauniille blogille!\nTiitiskä 3. maaliskuuta 2012 klo 18.21\nPaljon onnea 1-vuotiaalle! =) Tykkään kovasti blogistasi, jatka tyttö samaan malliin! =)\nAlexandra 3. maaliskuuta 2012 klo 19.22\nOnnea yksivuotiaalle! Olen seurannut blogiasi vasta hetken ja pidän sun blogissa juuri aitoudesta ja tietysti myös kauniista kuvista=) Tämä on kyllä hassu tämä blogimaailma, itse olen niin tuore, että oma tyyli kirjoittajana on vähän hakusessa, enkä ole onneksi mihinkään negatiiviseen (vielä) törmännyt. Vähän sama tunne kuin uudessa työpaikassa, sitä hakee omaa paikkaansa porukassa. Sitä en ymmärrä kuinka jotkut vaivautuvat negatiiviseen kommentointiin, siinähän on tarkoitus vain loukata ja pahoittaa toisen mieli ja jarnan tavoin uskon että se kumpuaa omasta pahasta olosta.\nAnyways mukavaa lauantai-iltaa!\nJasmiina 4. maaliskuuta 2012 klo 11.53\nhöh, kiitos paljon Alexandra<3\nKyllä se oma tyyli blogille vielä löytyy;)\njuu, meitä mahtuu maailmaan monia, toisten on pakko purkaa oloaan toisiin:)\nKirsi 3. maaliskuuta 2012 klo 20.40\nOnnea taaperolle<3 Minähän olen melkein alusta asti sun puuhiasi seuraillut ja hirmu kamalan paljon tykännyt=D Niin se vaan menee tässä maailmassa että jos yhdelle kumarrat niin samalla tulet toiselle pyllistäneeksi joten parasta se vaan on sitä "omaa linjaa" vetää,varsinkin kun se on niin kiva kuin sulla<3\nJasmiina 4. maaliskuuta 2012 klo 11.54\nAnnaO 3. maaliskuuta 2012 klo 21.08\nOnnea 1-vuotiaalle! Mukana olen tainnut lukijana olla alusta pitäen, kiitokset kivasta blogista :)\nTytteli 3. maaliskuuta 2012 klo 22.15\nOnnea onnea tosi kivalle blogille! Jatka vaan samaan malliin... :)\nKoivukujanRiikka 4. maaliskuuta 2012 klo 9.37\nOnnea! Sun b1ogista miegi a1otte1in ja monesti se1ai1en aiembia juttuja :)\nKiitos teille kaikille ihanille lukijoille ja bloggareille<3\nMiia 7. maaliskuuta 2012 klo 14.28\nOlipas ihana postaus :) En muista missä välissä mukaan eksyin, mutta täällä ollaan ja haetaan inspiraatiota! Jos on aikaa lukea vain muutama blogi, niin kyllä sun blogi keikkuu aina sielä lukemislistalla :) Niinkuin tälläkin hetkellä, tulin pikasesti vaan vilkasemaan... :D\nMiia 7. maaliskuuta 2012 klo 14.29\nÄh, kommentoin vahingos väärällä tilillä..


S124 OM603->OM606 - Sivu 3 - Mersuforum.net\nViesti Kirjoittaja Jari Ke » Ke 06.01.2021 11:08\ndealer kirjoitti: ↑Ke 06.01.2021 09:14 Tällaisenkin koneen jos kasaa kuivana eli vain sivelee öljyä laakereille, niin ei välttämättä öljynpaineet nouse sitten käynnistyksen jälkeen vaikka mitä tekisi.\nTuo dealerin kommentti tosiaan on totta.\nSellaista ohjetta olen tuohon mahdolliseen tapahtumaan saanu että jos paineet ei nouse startatessa sammutin päällä niin siinä kohtaa kun koneen käynnstää pitäis sit antaa hieman rinkiä mutta vain lyhyenaikaa. No tuo on epävirallinen ohje eikä tuota kasatessa tarttenu tuolleen komentaa mutta öljyä sit laskettiin suotimestakin ja mahtoiko mennä öljykanavistakin kun kansi oli pois. Se kanavahan menee suoraan ö-pumpulle.\nKun sammutin on päällä ja suuttimet pois (ei pärsy p-ainetta) niin mosa pyörii startilla kevyesti eikä kankien yläliuskoille eikä runkojen alaliuskoille tule rasitteita siinä määrin kun suuttimet paikoillaan startatessa. Noin jos joutuu tekemään et rinkiä antaa niin sen rasvan merkitys korostuu! Sitä ennen kannattaa pitää tuumaustauko ja kahvitauko päälle ja miettiä et tulihan kaikki kasatuksi varmasti oikein.\nUudet liuskat ei käsittääkseni kestä vaurioitta ö-paineetonta käyntiä käytännössä juuri lainkaan kun taas paljon ajettu mosa saattaa tosiaan kestää yllättävänkin kauan ilman vaurioita.\nNiitä tapauksia on jossa moottorin epätavallisen kova käyntiääni alkaa tyyliin 10t km ajon jälkeen. Laakerit otti osumaa ja vaurio ilmenee sit hiukan myöhemmin. No tuo kävi silleen kun huohotin oli tukkeessa ja puhalsi öljyt pihalle. Sit vaan ajo jonkun kilsan työmaanpihaan kun ajatteli et ei se haittaa. Sanoinkin työkaverille et mitähän mahto käydä ni meinasi seuraavan apäivänä et ei mitään. Auto käy kuten pitää. No ei menny kahta kuukautta kun mosa alko ääntelemään rumasti.\nEli onkos sitä sellaista "ilmaisuväritahnaa" olemassa? Eli sitä laitetaan ohut kerros kuiviin osiin ja sit pultteja käytetään kiinni jonka jälkeen avataan ja kattotaan puristusjälkeä siitä väritahnasta? Jos jostain kohtaa on puristunu kiinni niin se kohta sit näkyy? Sekin näkyy jos joku kaula on "väljä" tai ei ole linjassa? Ainakin rukolaakereita olen nähny tuolleen tarkistettavan.Tiedä miten toimisi kk-laakereitten kanssa? Ihan ensin kaula pitäis varmaan käyttää kiinni et on linjassa ja vasta sit tahnan kas kattoa? Ehkä tiukka kohta tuolleen kuitenkin selviäisi jos sellainen on?\nOliskos siihen laitettu 603:sen pumppu? Meinaan sehän käypi 606:seen ja niin se mullakin on. Sellainen ero pumpuissa on että 606:n pumppu muistaakseni on kaksipesäinen ja 603:n on yksipesäinen. Ja tosiaan imuputki on sit aivan erilainen.\nToivottavasti sit on 300DT: tai 250DT:n tai M103:n pumppu laitettu. Tosiaan käsittääkseni M103:n ö-pumppu myös käypi ja on samalla tuotolla. Muitakin saattaapi olla käypäisiä? Esim. kävisköhän M104:n pumppu?\nAlla OM603 Maticin pumppu laitettu 606:seen. Maticissa toi öljyputki jossa sihti on niin on paljon pidempi kuin takavetoisissa. Maticin öljypohja kun on "väärinpäin" verrattuna takavetoisiin.\nEdit: Heeetkinen.... Kokonaan kulunu pois??? Sillä mosan kierrosmäärällä mitä se on pyöriny? Siis starttausmäärällä? Ja käyntiajalla jos se koskaan käynnissä on ollu? Ei helkatti\nJatkan vielä. Se päälipinnoite on juurikin sitä laakerimetallia ja loppu on tukimateriaalia. Ennen kun mosaa pistäisin nippuun niin tuolle silppuuntumiselle ettisin selityksen. Voin olla pahasti väärässäkin mutta mä en oikein sitä usko et jos kerta öljytty oli niin nuin lyhyillä "metreillä" tolleen olis käyny? Ei vaikka olis seissykin. Jokin ei nyt täsmää mut mähän olen sellainen jokapaikan epäilijä\nTarkista nyt ainakin se että kampuran öljyreiät VARMASTI ovat puhtaat ja auki niistä missä vaurio oli eikä ole tukkeentunut siitä silpusta!\nViesti Kirjoittaja S202 » Ke 06.01.2021 14:13\nÖljy ei valu liuskan välistä pois koska siihen vaikuttaa adheesio, aika sama kuin kapillaari-ilmiö. Mitä ohuempi rako niin sitä paremmin se sielä pysyy ja öljy ihan itsestäänkin tunkeutuu syvemmälle. Se että kiertokankien yläliuskat oli kuluneemmat, kielisi mun mielestä ennemminkin siitä että kone on remontin jälkeen laitettu heti käyntiin, sen jälkeen jopa kaasuteltu ennenkuin öljynpaine on noussut. Pelkällä startilla saa sahata ilman suuttimia(tai tulppia) varmasti kauan ennekuin sielä alkaa laakerit lämpenemään jos sielä nyt edes vähän on öljyä. Mutta onhan se totta että kun kone on purettu ja kaikki kanavat kuivana, niin ei se öljynpaine huonolla tuurilla startin kierrosnopeudella lähde nousemaan ollenkaan. Että jotain temppuja siinä kannattaa yrittää tehdä.\nJos moottori on rempan jälkeen ollut pitkään käyttämättä, niin vois kai sinne moottoriin kaataa sen verran paljon ylimääräistä öljyä, että kampiakseli on öljypinnan alla ja antaa vaikka päivän olla. Välillä käsin pyöräyttää että jokainen kiertokangen alapää käy öljypinnan alla, samalla öljypumppukin luulis täyttyvän öljyllä. Sitten laskee ylimääräiset pois juuri ennenkuin alkaa starttaamaan. Tietysti sitä moottorin paineistamista vois kokeilla kun varmistuu ettei sinne lykkää millään koneikolla 200 baria.\nViesti Kirjoittaja Elkku_ » To 07.01.2021 17:22\nNoniin laitetaas nyt tännekkin vähän päivitystä tilanteesta. Eli tosiaan vaihdoin ne laakerit niin kuin mainitsinkin. Onneksi en ostanut uusia laakereita turhaan, nimittäin mulla oli ollut se öljypohja valumassa kuivaksi öljystä astian päällä ja laakerivaihdon aikana. No siitä sitten otin öljypohjan valumasta niin totesin että ei jumalau.. täällähän on ihan rehellistä hiekkaa siellä etupäädyssä, joka ollut alaspäin kun ollut valumassa öljyä! Se oli mulle siinä kohtaa vika tikki tän moottorin osalta! Otin yhteyttä myyjään ja vaadin moottorin osalta kaupan purkua. Myyjä suostui purkuun ja suostuu lunastamaan moottorin ehdottamaani summaan, jotta saan toisen moottorin hommattua. Eli sen puolen asia meni hyvin että saatiin sovittua asia heti. Myyjä ei ollut uskoa että siellä oli hiekkaa, mutta tosiasia on että sitä siellä nyt kuitenkin oli syystä tai toisesta ja minulla sitä ei ole voinut sinne muruakaan päästä, sillä laitoin sen suoraan koneen alta valumaan tyhjäksi ja se on siinä ollut koko sen ajan. Ei ole hajuakaan mistä sitä on sinne mennyt, mutta jos mun tarttis jotain veikata niin konetta on säilytetty jossain kohtaa pihalla ilman öljypohjaa kun kerta kampikammion seinämilläkin oli pintaruostetta havaittavissa. Tämä on nyt vain oma veikkaus, mutta mystinen juttu ja sellaiseksi se varmaan tulee jäämäänkin. Pääasia että pääsen koneesta eroon ja ostan avaamattoman moottorin seuraavaksi jostain kunhan sattuu löytymään.\nEli jos joltakin sattuu ylimääräinen löytymään niin olen kiinnostunut ja saa tarjota\nViesti Kirjoittaja S202 » To 07.01.2021 18:30\nViesti Kirjoittaja Jari Ke » Pe 08.01.2021 18:03\nElkku_ kirjoitti: ↑To 07.01.2021 17:22 No siitä sitten otin öljypohjan valumasta niin totesin että ei jumalau.. täällähän on ihan rehellistä hiekkaa siellä etupäädyssä, joka ollut alaspäin kun ollut valumassa öljyä!\nHiekka kyllä selittää hyvinkin niitten liuskojen "pilaantumisen".\nHyvä et hommeli on kokonaisuudessaan "paketissa" ni voipi sit toista alkaa suunnittelemaan. Tsemppiä !\nViesti Kirjoittaja Elkku_ » Su 17.01.2021 18:35\nNoniin tosiaan se hiekkahomma selvisi ja se olikin peräsin öljyastiasta, eikä suinkaan koneesta. Eli se olikin oma töppi sikäli että öljypohja oli pudonnu valuma-astiaan kun oli ollut pystyssä valumassa ja astian pohjalla oli hiekkaa. Koneen nostin ylös autosta ja ihmettelin kun en löytänyt koneen sisältä mistään hiekkaa, enkä myöskään siitä valuma-astiasta johon oli öljyt laskettu koneesta, joka oli puhdistettu ennen öljyn laskemista. Eli jos koneessa olisi ollut hiekkaa niin olisi sitä kuulunut olla myös öljyn joukossa, sekä koneen osissa tai koneen sisällä jossain. No näin ei ollut, joten ei ole muuta vaihtoehto kuin että se on peräsin valuma-astiasta, jossa oli ennestään jotain vanhaa öljyä johon päässy hiekkaa joskus aikasemmin.\nNyt tosiaan kone kävi ensimmäisen kerran minulla pe ja eilen käytin lämpimäksi. Kone kävi nätisti, mutta yläkerrasta kuuluu pieni naputus 2000-2100 rpm tienoilla. Käyttelen sitä tässä vielä lisää ja kuulustelen ja tarkkailen sitä muuttuuko miksikään.\nSitten selvisi sellainen asia vielä moottorista että se on alunperin ollut vapaasti hengittävän Väyrysen moottori numeron perusteella. Numero oli 606 912 12... ja jotenkin jatkui, mutta en muista loppua. Erikoista sikäli että siellä on kuitenkin turbon männät, mutta vaparin öljypumppu. Sitten kiinostaisi tietää että mikä on vaparikoneen imunokkien pituus? Tuossa ne ovat 13,5 mm. Eli ovatkohan nyt sitten vaparin vai turbon nokat tuossa?\nTuo öljypumpun tuotto nyt tosiaan kiinostaa että kuinka paljon mahtaa olla eroa turbon ja vaparin öljypumppujen paineen tuotossa? Kun mulla olisi siinä vanhassa moottorissa OM603 turbon pumppu, että olisko se parempi tuohon moottoriin ja uskaltaako tuolla vaparin pumpulla nyt ajella edes rauhallista koeajoa vai onko jopa niin että ei ole tarvetta välttämättä vaihtaa ollenkaan? Jos niissä on suuri ero niin kai se sitten olisi syytä vaihtaa ennen kun rupeaa kunnolla kuormittamaan vai mitä ollaan mieltä asiasta?\nViesti Kirjoittaja Jari Ke » Su 17.01.2021 19:55\nElkku_ kirjoitti: ↑Su 17.01.2021 18:35 Sitten selvisi sellainen asia vielä moottorista että se on alunperin ollut vapaasti hengittävän Väyrysen moottori numeron perusteella. Numero oli 606 912 12... ja jotenkin jatkui, mutta en muista loppua. Erikoista sikäli että siellä on kuitenkin turbon männät, mutta vaparin öljypumppu.\nNo olikos siellä sitten öljysuihkut paikallaan?\nViesti Kirjoittaja Elkku_ » Ma 18.01.2021 09:20\nOli. Onko muuten niin että vapari leveekantisissa niitä ei kuuluis olla?\nViesti Kirjoittaja Jari Ke » Ma 18.01.2021 09:54\nEihän niitä ainakaan kapeakantisissa Diesel -vapareissa pitäisi olla mutta niin niitä vain on ollu ihan perus 200D:ssäkin Joo'o Kaksi vaparin lohkoa olen nähny jossa ruutat ovat paikallaan. Ahtimia tms kilkkeitä mosassa ei kuitankaan ollut. Se tuossa eniten ihmetyttää kun eihän kait neloskoneita ole koskaan lanseerattu W124:seen ahdettuina ja silti ruuttaversion lohkoja on nähty. Tehdasastekoisina lohkoja kuitenkin pidettiin. Nyt ihan satavarmaksi muista mutta ettei vaan nuissa ollu öljypumppukin eri?\n606:sta ei ole tietoa mutta sellainen käsitys on ettei vapareissa ruuttia yleensä olisi? Mähän en ole nuiden kanssa ollu silleen tekemisissä et tietäisin. Minullahan on yksi ahdetun 606:sen ö-pumppu osina ja siitä vois kattoa mitä numeroita valuosissa on. Niin ja on yksi jälkiahdettu vaparimosakin jonka olen tarkoituksella jättäny purkamatta.\nVoisiko olla mahdollista että siihen lohkoon on porattu ne ruutanpaikat jälkikäsin? Sellaisenkin tempun on ainakin yksi foorumilanen tehnyt muistaakseni Viton koneeseen ja sitä taisi olla juttuakin tällä foorumilla?\nViesti Kirjoittaja Elkku_ » Ma 18.01.2021 10:32\nToisessa topicissa ainakin väitetään että kaikissa leveekantisissa vapareissa olisi öljysuihkut. Tai ainaki 606 ja 605:ssa. 604:sta sitten tiedä kun sitähän ei taida olla ahdettuna tehtykkään. Ja kaveri ainaki väitti kans näin ketä näihin on perehtynyt aika hyvin että vapari leveekantisissakin olis öljysuihkut alunperin.\nMut ne nokkien pituudet kiinostas tietää jos joku tietää kuinka pitkät on jommassa kummassa moottorissa? Mulla ne on tosiaan 13,5 mm. Eli puoltaako ennemmin vapari vai turbon nokka-akseleita?\nEDIT: Ja siis pituus on mitattu siten että nokan kärjestä akseliin suoraan. Eli ei puhuta nostomitasta.\nViesti Kirjoittaja Elkku_ » Su 24.01.2021 23:00\nNoniin laiteaanpa vähän tilannepäivitystä tännekkin ja kyssäreitä samalla. Eli nyt olis automaattilootaan asennettu Ofgearin ohjaus ja pääsin tänään ensimmäistä kertaa koeajolle tekniikan vaihdon jälkeen ja pääpiirteittäin vaikuttaisi normaalille. Kone vain tuntuisi resonoivan enemmän auton koriin kuin edellisellä koneella. Moottorityynyt olivat hyvässä kunnossa ja oletettavasti vaihdettu 110 tkm sitten edellisen omistajan toimesta. Imusarja tosin ottaa tulipeltiin hiukan kiinni, niin voi olla että johtunee siitäkin.\nYhtenä ongelmana on että vesilämpömittari ei pelaa. Edellisellä koneella se pelasi moitteetta. Mittariyksikkö on ehkä noin viisi, kuusi vuotta vanha, eli ei varmaankaan siinä vikaa. Uusi lämpöanturin liitin on tilauksessa. Se johto nimittäin siinä liittimen juuressa on enää kiinni pyhällä hengellä. Lueskelin täältä foorumilta että jollakin oli ollut niin että oli vaihtanu lämpöantureiden paikkaa päittäin niin oli ruvennut mittari pelaamaan ja flekti lakannut pyörimästä. Mulla nimittäin tekee juurikin sitä samaa että flekti lähtee myös pyörimään ja ei sammu ennen kuin sammuttaa koneen. Eli täytyy koittaa vaihtaa niiden antureiden paikkaa itekkin, niin jospa rupeis mittari pelaamaan ja flekti rauhottumaan. Kuumana se kone ei selvästi käy kun ei kerää painetta ja ylävesiletku ei oo mitenkää tulikuuman tuntunen.\nSitten olisi kysymys tandempumppuun liittyen. Kun se pumppuhan pyörittää ASD-lukkoperää ja tasonsäätöä ZHM hydrauliöljyn välityksellä ja niille on oma muovinen säiliö kuskin puolen etunurkassa. Mutta entäpäs se ohjaustehostin, kuuluuko siihen laittaa samaa ZHM öljyä, kuin sinne muovisäiliöönkin vai kuuluuko sinne laittaa ATF-öljyä? Eli siis ovatko ne samassa piirissä vai erikseen? Oletin että ovat samassa ja laitoin sinne ZHM-öljyä ja nyt ohjaus tuntuu mielestäni raskaammalta kuin ennen. Ja siis se öljy mitä siellä ennen oli näytti enneminkin ruskealta kuin punaiselta. Siksi myös päättelin että sinne kuuluu ZHM:ää.\nViesti Kirjoittaja Jari Ke » Ma 25.01.2021 07:09\nKaikesta päätellen paikallaan on omavalmiste imusarja jos tulipeltiin kiinni ottaa? Se varmaankin kannattaa ensitilassa muokata silleen ettei ota kiinni ja tule murheita siltä osastolta.\nMinkäsverta painavampi 606:n on eri ahtimen kanssa vs 603:nen? Sillä vaan että kumityynyjen viallisuutta ei välttämättä kannata sulkea pois ja jos uusaa ni ne ehkä kannattaa valikoida alkuperäistä jämäkämmät? Mulla on se käsitys että niitä on "sen seitsemään" eri painoluokkaan tehtynä ja kuskinpuoli ei välttämättä ole sama kuin apparin? Ts vaikka ne ristiin käypikin paikalleen niin ennen asennusta kannattaa selvittää kumpi on kummalle puolelle tarkoitettu?\nOnko paisuntasäiliö alkuperäinen ja omalla paikallaan ja se paisarille tuleva pikkuletkun lähtö laitettu ylävesiletkun lähelle kanteen? 603:n letkunippahan muistaakseni ei suorilta käy 606:seen?\nOhjaustehostimeen ehdottomasti ATF. Ja kun teet vaihtoa siihen niin vaihda huuhtelemalla. Atlaksella oli mielestäni pätevä ohje siihen jossain topiikissa. Eli kun on imaissut kipon tyhjäksi ni täyttää sen oikealla öljyllä ja sit avaa paluuliitoksen pistää auton käymään ja kaataa kippoon uutta kun vanha tulee paluulinjasta pois. Kun väri vaihtuu puhtaaseen ni huuhtelu on valmis.\nSe ZHM ei voiteluominaisuuksiltaan ole hyvä ja jos tuolla ajelet ni kulumavikoja alkaa tulla nopsaan. Kummallekin sekä ohjaukselle että lukkoperälle on oma pumppu samoissa pumpunkuorissa ja siitä se nimi tandemkin ilmeisesti tulee? Ja onhan siinä neljä öljynippaakin.\nMinulla taisi olla jotain LiguiMolly:n purkissa olevaa öljyä tehostimeen. Tarkaa tyyppiä en muista mutta on kellertävää ja olovinaan oikein koitettu valikoida justiin sellainen öljy mitä siinä alkuperinkin on ollut. ATF käsittääkseni ei olisi ihan se alkuperäinen mutta sitä on yleisesti käytetty näissä ja muissakin merkeissä ja siinä mielessä varmaan on käypäistä. ZHM ei ole!\nViesti Kirjoittaja Elkku_ » Pe 29.01.2021 19:32\nJuu omavalmiste imusarja paikallaan ja resonointi ei johtunut siitä. Otin imusarjan löysälle niin että varmasti on irti pellistä niin ei vaikutusta. Täytyy tutkia sitä paremmin vielä myöhemmin mistä resonoi. Pakoputken kannaketta hiukan hiottiin kans kun otti vaihdelaatikkoon kiinni metalli metallia vasten, mutta ei silläkään ollut vaikutusta.\nEn osaa sanoa minkä verran on eroa painossa vanhaan koneeseen verrattuna, mutta sen tiedän että ne kumityynyt eivät ole ainakaan päittäin vaihtanut paikkoja.\nZHM -öljyt olis nyt vaihdettu ATF-öljyihin ohjaustehostajaan. Myös vesilämpömittari saatu pelaamaan lailles. Ne oli ne anturit ristissä kuten epäilinkin.\nNyt päästäänkin juuri oleelliseen aiheeseen tuosta paisuntasäiliön pikkuletkusta. Mulla on tossa Griffinin syyläri ja se letku menee siihen syylärin korkin kaulukseen, mutta siinä on painekorkki. Eli se on ollut tarkoituksena vaihtaa sellaiseen tavalliseen korkkiin, jossa ei ole sitä painejousta, jolloin pääsisi ilmaantumaan sitä kautta. Osaako joku sanoa saako näitä ihan perus varaosaliikkeistä? Paikalliseen soitin tänään, niin heillä ei ainakaan ollut ainuttakaan sellaista hyllyssä.\nNo nyt kun sain mittarin pelaamaan niin uskalsin lähteä hakemaan päästölappua kun voi seurailla lämpöjä. No päästiin sitte korjaamolle asti hyvin ja lämmittelin pihalla vielä konetta ennen ryntäytystä. Kaikki vaikutti ihan normaalille, kunnes ruvettiin ryntäyttämään. Piti ottaa parikin ryntäytystä kun ei saatu tulosta ekalla, eikä myöskään tokallakaan kerralla. Tokalla kerralla huomattiin että veden lämmöt alko nousta ja painetta alko kertyä kun se pikkuletku oli kerran tukossa. Tokassa ryntäytyksessä myös alko jonkun verran huohottimesta tulla savua. Mulla ei ole nyt mitään letkua huohottimen ulostulossa paikallaan. Öljyä sieltä ei kuitenkaan tullut. Sitten kun kierrokset laski tyhjäkäynnille niin moottorin käynti myös pätkäs kummallisesti kerran. Oireet oli sitten jo siinä aistittavissa sen suuntaiset että parempi keskeyttää päästöjen mittaus ja ajella varovasti takas tallille päin. No siinä rupes olemaan sitten puolessa välissä matkaa veden lämmöt reilua sataa ja öljyn lämmöt noin sataa astetta, joten otin heti parkkiin kun pääsi sopivaan paikkaan ja annoin jäähtyä rauhassa. Huomattiin että syyläri oli kuskin puolelta ihan kuuma ja pelkääjän puolelta kylmä. Eli eikös nyt vois päätellä että järjestelmässä on ilmalukko kun siellä ei ole nyt yhteyttä paisariin? Otettiin nimittäin auki se korkki syylärin päältä niin sieltä alkoi tulla ilmakuplia ja pinta alkoi nousta.\nSiitä sitten ajelin rauhassa tallille kun lämmöt oli laskenu riittävästi ja seurailin vielä öljynpaineita. Ne nimittäin laski siinä vaiheessa kun pysähdyin parkkiin niin reiluun kiloon tyhjäkäynnillä. No sitten kun olin tallilla niin oli vajaa 1,5 baria ja annoin käydä pienen hetken tarkkaillakseni nouseeko lämmöt. Lämmöt nousi tyhjäkäynnillä edelleen ja öljynpaineet alkoi taas laskea reiluun kiloon. Öljy oli silloin noin 90 asteista. Kuulostaako normaalille että kuuluu laskea noin alas, vaikka vasta tuon verran lämpöä öljyssä?\nNo niin tai näin niin täytyy se nyt joka tapauksessa saada se ilmaus pelaamaan lailles ja seurailla sitten niitä öljynpaineita vielä tarkemmin lisää jatkossa ja kokeilla ite ryntäytellä sitä ja kattella mitä tapahtuu. Yks vaihtoehto on myös että voihan tossa olla termostaattikin jumissa miksi ne veden lämmöt nousee. Eihän se kova homma olis sitä ottaa irti ja laittaa kiehuvaan veteen ja kattoa pelaako lailles. Epäilen kuitenki ite ennemmin sitä ilmaprobleemia.\nViesti Kirjoittaja Jari Ke » Pe 29.01.2021 20:02\nOnkos siinä griffissä se ns ylivuotoletkun paikka ja ei ollenkaan ilmausta varten? Oletettavasti se paikka on kuitenkin selvästi alempana kuin kannen vesikanavan yläosat ja siitä seuraa sit varmana murheita. Kun se pikkuletkun funtio ymmärtääkseni on juurikin se että siitä pääsee "ilmataskut" purkautumaan niin silloin sen letkuliitoksen on oltava ylimmässä kohdassa kantta?\nEntäs paisari? Se pitäis sit olla kaikkein ylimpänä että sen ylivuodosta pääsee kaasut tarvittaessa purkautumaan ulkoilmaan. Niitähän varmana tulee varsinkin siinä kohtaa kun hanikkaa annetaan meinaan kanteen tulee kuumia kohtia jossa neste voi kiehahtaa ja siitä sit sitä kaasuakin tulee?\nMites oliko sulla ahtimessa nestejäähdytystä? Jos on niin siellä varsinkin nesteet kiehahtaa kun happea antaa. Omasta mittailinkin jossain vaiheessa K-tyypin anturilla online -tyyliin ja vaunuvedossa ylämäkiin niin poistopuolen nestenipasta mitattuna menee lämpö helposti toiselle sataa.\nEikös siinä sun mosassa sitä pikkuletkua voi jostain syystä laittaa samaan paikkaan missä se OM603:ssa on?\nViesti Kirjoittaja Elkku_ » Pe 29.01.2021 22:36\nJari Ke kirjoitti: ↑Pe 29.01.2021 20:02 Onkos siinä griffissä se ns ylivuotoletkun paikka ja ei ollenkaan ilmausta varten? Oletettavasti se paikka on kuitenkin selvästi alempana kuin kannen vesikanavan yläosat ja siitä seuraa sit varmana murheita. Kun se pikkuletkun funtio ymmärtääkseni on juurikin se että siitä pääsee "ilmataskut" purkautumaan niin silloin sen letkuliitoksen on oltava ylimmässä kohdassa kantta?\nJuu Griffinissä on ylivuotoletkun lähtö ja siinä oli painekorkki tulppana ensin. Eli ei päässy ilmat siitä menemään paisariin ensin. Nyt ongelma korjattu äsken siten että rälläkällä vedin raakasti sen painelaipan ja jousen poikki siitä sillai että ilmat pääsee paisariin. Itseasiassa tarkastin tämän ja se syylärin lähtö pikkuletkulle on jopa ylempänä kuin kannesta tuleva ylävesiletku.\nEli korkin tuunaamisen jälkeen annoin auton käydä normilämpöiseksi ja ajoin tallista ulos ja meinasin käydä heittämässä pienen testilenkin että pysyykö lämmöt aisoissa vai ei, niin ennne kuin pääsin pihasta pois, niin havaitsin jo siinä kohtaa että veden lämmöt alkaa kivuta yli 90 asteen ja öljykin nousi 95 asteeseen pelkällä tyhjäkäynnillä. Öljynpaine myös laskin lämpöjen noustessa taas sinne kilon tuntumaan. Onneks en kerinny lähtemään mihinkään koeajolle, vaan ajoin takas talliin ja annoin jäähtyä.\nEli kyllä siellä veden kierrossa on edelleen joku ongelma selvästi. Voisiko se olla sitten se termari? Ajattelin sen nyt huomenna kattoa joka tapauksessa että pelaako, kun se on seuraava mikä itsellä tulee mieleen.\nJari Ke kirjoitti: ↑Pe 29.01.2021 20:02 Entäs paisari? Se pitäis sit olla kaikkein ylimpänä että sen ylivuodosta pääsee kaasut tarvittaessa purkautumaan ulkoilmaan. Niitähän varmana tulee varsinkin siinä kohtaa kun hanikkaa annetaan meinaan kanteen tulee kuumia kohtia jossa neste voi kiehahtaa ja siitä sit sitä kaasuakin tulee?\nPaisari on vakio paikallaan, eli on ylimmässä kohtaa.\nJari Ke kirjoitti: ↑Pe 29.01.2021 20:02 Mites oliko sulla ahtimessa nestejäähdytystä?\nJari Ke kirjoitti: ↑Pe 29.01.2021 20:02 Eikös siinä sun mosassa sitä pikkuletkua voi jostain syystä laittaa samaan paikkaan missä se OM603:ssa on?\nKyllähän sen vois siihen askarella, mutta sitten tarttis reikä porata siihen ja tehä kierteet letkun lähdölle, ja eipä se taida tosiaan auttaa asiaan kun kerran olis jopa alempana kuin se Griffinissä oleva lähtö.\nViesti Kirjoittaja Jari Ke » La 30.01.2021 09:37\nKaasujenpoiston siis pitäisi olla kunnossa. Varmaan olet ylävesiletkua puristellu käsin? Ilmanhan huomaa silleenkin jos sitä siellä kaikestahuolimatta olisi.\nEdit: Näkyykö siitä paisarista sen pikkuletkunkohdalta nesnekiertoa joutuisalla tyhjäkäynnillä? Siinä pitäisi selvästi näkyä nesteen tuleminen paisariin kun mosassa on jotain 1500r/min. Niin ja siinä ei pitäisi näkyä selvästihavaittavaa kuplimista.\nSit tulee mieleen se että jos sen termarin ilmausventtiilinreiässä on jotain joka tukkii sen? Siinä tapauksessa termari saattaa toimia epäjohdonmukaisesti. Kait siellä sentään on 82°C termari eikä vaparin?\nTohonhan mä vaihdoin vesipumpun ja se oli valupyörällä. Niitä vissiin on sellaisiakin jotka on muovisia ja niitä on ollu halki silleen et se vedenheittopyörä ei pyöri akselin mukana. Eli jos termari on oikeanlainen ja venttiili ei ole tukossa ni toi osasto melki seuraavaksi tutkintaan?\nOlen joskus ihmetelly sitä että mistä syystä tuo termarin ilmausventtiili on klo9 suunnassa eikä klo12? Termariahan ei saa asennetuksi kuin vain yhteen asentoon ja ilmareikä tosiaan jää klo9.\nOmassa kun en alkuun tienny et mittari itte näyttää väärin niin purin sitte tuotakin osastoa. Jäljistä näki selvästi nestepinnan missä se oli ollut ja termarikotelo ei ollut ollut täynnä. No tein sitte pienellä poranterällä reiän ylimpään kohtaan termaria. Varmaan oli aivan turha toimenpide kun tuo puoli kait pelaa näissä laitteissa todella luotetavasti mutta kun en tienny vielä siinä kohtaa miksi mosalämpö seilasi mittarin mukaan.\nTuosta toimenpiteestä kait ei ole muuta haittaa kuin se että siinä orginaalissa ilmausreiässä tosiaan on venttiili joka aukeaa jos nestepinta on alle sen ja menee kiinni jos nestepinta on sen yläpuolella. Siitä taas seuraa se ettei termari falskaa ja siten pakkasilla mosa lämpeää joutuisammin. No haitta on ainakin tuossa niin minimaalinen etten ole lähteny termaria vaihtelemaan. Pohjoisen kylmissä saattaisi tilanne olla toinenkin.\nItte taisin porata sen reiän pienimmällä terällä mitä porakoneenistukkaan kiinni sain.\nSe termarinventtiili on vain hauli ja toiminta käsittääkseni menee niin että kun mosa käynnistetään ja jos nestepinta on venttiilin yläpuolella niin kun nestettä lähtee menemään siitä reiästä vesipumpun kierrättämänä niin neste ottaa mukansa sen haulin joka sit tukkii sen reiän ja estää ohifalskauksen.\nViesti Kirjoittaja Elkku_ » La 30.01.2021 11:40\nJari Ke kirjoitti: ↑La 30.01.2021 09:37 Varmaan olet ylävesiletkua puristellu käsin?\nJuu on sitä tullu puristettua ja pinta paisarissa liikkuu sen mukaan.\nJari Ke kirjoitti: ↑La 30.01.2021 09:37 Näkyykö siitä paisarista sen pikkuletkunkohdalta nesnekiertoa joutuisalla tyhjäkäynnillä?\nMielestäni sieltä tuli jo kiertoa ihan pelkällä tyhjäkäynnilläkin.\nJari Ke kirjoitti: ↑La 30.01.2021 09:37 Sit tulee mieleen se että jos sen termarin ilmausventtiilinreiässä on jotain joka tukkii sen? Siinä tapauksessa termari saattaa toimia epäjohdonmukaisesti. Kait siellä sentään on 82°C termari eikä vaparin?\nTäytyy tarkastaa tänään ku saan auki sen. Jos siitä ei löydy mitään niin vesipumppu sitte seuraavaks tutkintaan\nSitten on yksi kans mikä on kummitellut mielessä, että ovatko moottorin kasaajat nyt onnistuneet jotenkin kasaamaan sen sylinterinkannen persiilleen että tiiviste vuotaa. Kaikki kannenpultit kävin itse vielä läpi siten että vanhasta koneesta otin vertailupohjaksi kannen pulttien tiukkuuden. Kävin kaikki pultit läpi 98 newtonilla, siis siten etten avannut niitä, vaan kokeilin vain että momenttiavain napsahtaa että ovat varmasti piukassa. Ne pisimmät pultit oli osa sellaisia että tuolla momentilla olisi mennyt piukempaan, mutta en uskaltanut kiristää, koska tuntui vain että pultit venyy entisestään. Ne pisimmät varmasti ovatkin herkimpiä venymiselle, koska vain ne pisimmät lähti pyörimään sillä 98 newtonilla. Otin ne kyseiset pultit sitten auki ja mittasin että pituudet ovat edelleen ohjearvoissa että voi uudelleen käyttää ja voitelin asennusrasvalla ja vedin ne ensin 35 newtoniin ja sitten kiristin 180 astetta. Eli koitin jäljitellä oikeaa kiristysohjetta. Kattelen vielä tänään ennen ku avaan termaria että tuleeko sinne paisariin kuplia ni pystys päättelemään falskaako siellä kuitenkin kansipahvi.\nKun erikoista tässä on nyt se että sillon kun ajelin pienet koeajot ekan kerran kun vesilämpömittari ei toiminut vielä, niin öljynlämmöt pysytteli normaalisti jossain 80-85 asteen kieppeillä muistaakseni ja paineet oli 1,5 baria loppuun saakka tyhjäkäynnillä. Nyt eilisen jäljiltä öljyn lämmöt ei enää pysy kurissa.\nViesti Kirjoittaja dealer » La 30.01.2021 15:06\nJari Ke kirjoitti: Ohjaustehostimeen ehdottomasti ATF.\nOnko tälle ehdottomuudelle jokin perustelu, kun kuitenkaan 124 ohjaustehostimeen auton valmistajan mukaan EI kuulu ATF öljy ?\nViesti Kirjoittaja JanneW124 » La 30.01.2021 17:48\ndealer kirjoitti: ↑La 30.01.2021 15:06\nVirallinen luokitus ohjaustehostimen öljylle on 236.3. Omissa olen käyttänyt tätä. On väriltään keltaista ja vanhetessaan tummuu jonkin verran. Bevon listaus hyväksytyistä öljyistä: https://bevo.mercedes-benz.com/bevolisten/236.3_en.html\nViesti Kirjoittaja Jari Ke » La 30.01.2021 19:44\nTuossa taisi olla niin että Threidin aloittajalla oli vaihtoehtoina ZHM tai ATF ni siitä tuo sit jäi. Myöhempänä samassa postauksessani mainitsinkin Ligui Molly öljystä joka on keltaista ja jota itte olen käyttäny ja jonka pitäisi olla sitä mitä kuuluu.\nVaikka ATF ei tosiaan ole se akuperin suositeltu niin sitä kuitenkin paljon näkee käytettävän näissäkin. Osittain varmaan johtuu siitä että monilla merkeillä ATF taitaa olla suosituksena ja sillä "optiolla" sitä sit näihinkin laitetaan? ATF:ät taisi tuossa 300DT:ssäkin olla ja Matikissa oli kans senoloiset. 250DT:ssä varmaankin oli alkuperäiset.\nViesti Kirjoittaja dealer » La 30.01.2021 20:57\nOkei, aika monessa on näkynyt ATF:ää eikä ilmeisesti ole laitteet siitä kärsineet. Ajattelin että onko jotain syytä laittaa mieluummin sitä kuin suositeltua öljyä.\nViesti Kirjoittaja Elkku_ » Su 31.01.2021 22:36\nNoniin nyt olis saatu vesilämpöongelma kuriin. Oli nimittäin käynyt niin että myyjä oli kasannut termostaatin väärin päin paikalleen. Onkohan vielä monta osaa jäljellä mitä voi vielä tulla vastaan, jotka väärin kasattu.\nNo nyt olis seuraavana ongelmana öljylämpöjen karkailu. Eli ne pyörii siellä 95 asteessa, vaikka ulkona pakkasta 12 astetta. Kokeilin öljyjäähyä ni eihän ne siellä kierrä laisinkaan kun kerran jäähy oli ihan jääkylmä. No selvitin siihen jo syyn ja tällä kertaa ei voida syyttää myyjää, vaan se on ollut ihan oma töppi. Olen nimittäin irrottanut suodattimenjalasta sen termostaatin siinä toivossa kun kesähelteellä ajaa että sais öljy kiertää koko ajan siellä jäähdyttimessä, kun tämä kerran pääasiassa on ajossa vain kesäkautena, eikä talviajoa. No selvitin että järjestelmä toimii juuri päinvastoin, jos siellä ei ole sitä termostaattia. Eli sillon se ei kierrä lainkaan siellä jäähdyttimessä. Eli nyt täytyy se jalka saada taas auki että saa sen termarin sinne takas asennettua. Tuntuu olevan vain todella vammanen irrottaa se jalka sieltä näin kun kone on keulilla. Ajattelin ottaa starttimoottorin ensin irti niin jos pääsis paremmin niihin alapultteihin käsiksi. Taaempaan yläpulttiinkin varmaan pääsee auton alta vissiin paremmin käsiksi? Ajattelin että öljyputkia ei tarttis irrottaa, vaan irrottais niiden putkien korvan siitä lohkon kyljestä niin putket tulis sit sen verran jalan mukana mitä sit letkut antaa myöden?\nEDIT: Tietääkö joku onko noita termostaatteja saatavilla alemmalla avautumislämpötilalla? Kun jos tuo termostaatti aukeaa 90 asteessa ja jos oikein olen ymmärtänyt niin 110 asteessa olisi täysin auki. Tai näin ainakin tulkitsisin kun kerran vanhalla koneella alko jäähdytin lämpeemään 90 asteessa ja termarissa on luku 110, joka vois viitata siihen että siinä kohtaa on täysin auki. Korjatkaa jos olen väärässä\nViesti Kirjoittaja Jari Ke » Ma 01.02.2021 08:08\nElkku_ kirjoitti: ↑Su 31.01.2021 22:36 Noniin nyt olis saatu vesilämpöongelma kuriin. Oli nimittäin käynyt niin että myyjä oli kasannut termostaatin väärin päin paikalleen. Onkohan vielä monta osaa jäljellä mitä voi vielä tulla vastaan, jotka väärin kasattu.\nMutta tuohon m-öljyn kumenemiseen niin olikos sinulla silloin ekalla testilenkillä niin että pohjalevy ei ollu paikoillaan jos silloin ö-lämmöt pysyi alempana vai mistä syystä niin kävi?\nViesti Kirjoittaja Elkku_ » Ma 01.02.2021 14:17\nPohjalevy ei ollut paikallaan, eikä se ollut nytkään. En osaa tarkkaan siihen sitten sano että miksi ei silloin lämmöt noussu. Ehkä ne olis noussu jos olis antanu ensi käydä pitempään tyhjäkäyntiä. Tosin tätä asiaa itsekki pohdiskelin että voiko johtua jostain muusta, mutta viime kerralla muistaakseni ei käynyt niin pitkää aikaa ennen testilenkkiä. Nyt lämmöt oli päälle 90 asteen jo koeajolle lähtiessä.\nViesti Kirjoittaja Jari Ke » Ma 01.02.2021 17:31\nTuossa kohtaa kun kuormitusta ei ole ollut lainkaan niin yli 90°C öljynlämpötilaksi tosiaan kuulostaa jopa epäuskottavan korkealta? Oletko varmistanu että läpömittari näyttää oikein? Tai mittapää liikahtanu eripaikkaan jos sellainen edes mahdollista on? En tosin ole omista koskaan oikein mittarilla mitannu silleen et voisi mitään sanoa mutta käsituntumalla varsinkaan tyhjäkäynnillä ei öljyjenlämpötila taida paljoa yli 60°C nousta ainakaan tuossa 250DT:ssä näin talvisin vaikka mosa normilämmössään olisikin? Sitähän mä käytin tyhjäkäyntiä pari talvea takaperin enemmänkin kun tutkin syitä kylmään lämmityslaitteen puhallusilmaan. Se toki selvisi sitten mutta muistan et koittelin ja taisin itseasiassa mittaillakin ö-suotimen kannnesta lämpötiloja? Siitä tosin ei saa luotettavaa lukemaa infrapunamittarilla. Pitäis maalata mattamustaksi ni sitten kyllä. Sellainen kuva kuitenkin jäi ettei suotimen kansi likelläkään sataa olisi ollut meinaan kait käpälä kirpoaisi alta aikayksikön jos noin kuumana kävisi?\nEihän m-öljyt ole "lisääntyneet"?\nEdit: Niin rauhoittuikos moottorilämpö siihen 80 nurkille kun laitoit termarin oikein päin? Olihan se 82:nen ?\nViesti Kirjoittaja Elkku_ » Ti 02.02.2021 00:40\nJuu en kyllä kans ihan ymmärrä et miten ne voi noin korkeelle nousta. Edellisestä koneesta muistan sen verran että nätissä ajossa kesällä ne huiteli yleensä jossain 80 asteen kieppeillä ja jos ajeli kaupungissa nätisti ilmastointi päällä kesähelteellä niin saatto nousta yli 90 asteen, mutta nyt on vähän eri lämpötilat ulkona ja ei ilmastointiakaan edes pysty käyttämään nyt. En tiedä sitten onko se jotenki konekohtanen juttu vai mikä sen sitten voisi aiheuttaa että ne tolla tavalla nyt nousee kun ei oo kiertäny jäähyn kautta? Voiko esimerkiks kampiakselin kaulojen pienet naarmut aiheuttaa sellasta tai liian pienet laakerivälykset?\nEDIT: Kone kuitenkin käy ihan nätisti että sen puolen ei luulis olevan mitään ongelmia, mutta eihän sitä koskaan tiedä. Mäntien öljysuihkut katoin että ovat oikein suunnattu. Kakkosen suihkua piti hiukan kääntää paremmin kun oli persiilleen sekin laitettu.\nNo sain nyt kuitenkin sen termarin tänään sinne asenneltua takas ja nippuun ja huomenna koeajolle. Oli muuten pojat homma saada sen jalka sieltä irti! Taas sai muutaman tunnin viettää auton alla. Ja sitten ku se yks kuusiokolopultin kanta rupes olemaan pyöreä siinä ö-jalan juuressa niin sille piti antaa vähän lämpöä ja sovitella kaikkia mahdollisia avaimia että varmasti saa sen auki ilman että kanta pyörähtää lopullisesti.\nJoo siellä oli myyjä laittanut uuden tarviketermarin, mutta se oli 85 asteessa aukeeva, eli vaparin termari. Otin vanhasta koneesta alkuperäslaatusen 80 asteen termarin ja laitoin sen tilalle. Nyt pysyi sillä veden lämmöt siinä 80 kieppeillä.\nViesti Kirjoittaja Jari Ke » Ti 02.02.2021 09:39\nHyvä! Syyt vedenlämpöön siis on selätetty.\nEn oikein usko siihen että yksi tai kaksikaan kampuran liukupintaa nostaisi tuolleen ö-lämpöjä ja jos nostaisi niin se mosa ei kauaa pyöri?\nToisaalta se kannattaa muistaa että vaikka jokin liuska olisi kokonaan loppu niin silti ö-paineet saattaa näyttää normaalilukemia. Siinä on sellainen tapahtumaketju mahdollinen jopa todennäköinen että kun laakeri alkaa kulua nopeasti niin sitä laakerisilppua joutuu öljykanavaan siihen laakerinlikelle ja tukkii sen kanavan. Mutta joo, Sulla ei tuollaisesta kyse ole ja tuo vaan noin niiku taustatiedoksi jos ei jo ennestääkin tiedossa ollu.\nVarmista se ö-lämpömittarin näyttämä et näyttää oikein. Niin tai joko kokeilit oikeinasennetulla ja oikealla termarilla missä ö-lämmöt seilaa?\nJa jos epäilet vähääkään että öljyt pääsi jossain vaiheessa käymään liian kuumina ni vaihda ne!\nToi väärinsuunnattu öljyruutta olisi lähes satavarmasti aiheuttanut vakavaa harmia joten erittäin hyvä että suuntasit sen tarkoituksenmukaiseksi!\nEdit: Mietiskelin vielä tuota tapahtumaketjua m-öljyn kumenemiselle. Jos nyt ei ota huomioon sitä ensimmäistä koeajolenkkiä jossa lämmöt pysyi kurissa niin voisiko selitys nykyisille lämpötiloille olla looginenkin? Meinaan kun jos öljy ei päässy kiertämään lauhduttimessa lainkaan niin voisiko olla ihan luonnollista se että ahdetussa m-öljyjen lämpötila tosiaan nousee korkeaksi ihan tyhjäkäynnilläkin? Meinaan jos ja kun öljysuihkut ruuttaa öljyä mäntiin niin öljy kyllä lämpiää siinä kohtaa aivan toisella tavalla kuin vaparissa jossa öljysuihkuja ei ole.\nNiissä suihkuissa on paineventtiili jotka uskoakseni ovat siksikin että kuumilla öljyillä paine riittää voitelemaan n-akselin ja kampuran jne? Muutoinhan paine saattaisi romahtaa tyhjäkäynnillä liian alas? On siten moottorin ja ö-pumpun kuntokysymys se kuinka kuumina öljyjen pitää olla että suihkujen paineventtiilit alkaa rajoittamaan sille osastolle menevää öljynmäärää?\nNo tuo edelläoleva ei ole tietoa vaan vain mun omia päätelmiä aiheesta. Liekkö sitten päätelmäni kuinka oikein tai väärin niin sen taatusti joku muu kuin minä tietää paremmin.\nNuista omista niin mistä tietää että paljonko m-öljyä kiertää lauhduttimesa kun sitä kädellä koittelin ja kun ja jos kiersi niin eihän m-öljyt todella kuumukaan? Käsittääkseni siis aika turhaa tehdä näistä lähtökohdista pitkälle meneviä vertailuja.\nViesti Kirjoittaja Elkku_ » Ti 02.02.2021 23:12\nNoniin nyt olis taas hiukan selvitetty koneeseen liittyviä ongelmia ja kyllä se vaikuttaa siltä että siellä on jotain vakavampaa vialla, jonka tähden varmasti on öljyn lämmötkin korkeella ja paineet matalalla.\nEli tosiaan eilen sain sen termostaatin asennettua suodattimen jalkaan ja tänään kävin sitten koeajolla ja totesin että termarin asennuksella ei ollut vaikutusta öljyn lämpöihin. Eli lämmöt nousee sinne sadan asteen ylikin jopa ja paineet laskee alle kiloon kun kävi koeajolla ja anto käydä tyhjäkäyntiä. No otin sitten seuraavaks öljyjäähystä paluuletkun auki, tarkastin ettei se ole tukkeessa. Sieltä tuli öljyä kuten kuuluu. Laitoin sen kiinni ja tein saman tuloletkulle ja löin koneen tulille nähdäkseni tuleeko sieltä öljyä, ja tulihan sieltä. No kävin sitten vielä ostamassa infrapunalämpömittarin ja mittailin öljylämpömittarin anturin yläpuolelta lämpötilaa, joka näytti noin 20-25 astetta vähemmän kuin auton mittari. Eli voisi olettaa että auton oma mittari näyttää silloin ihan oikein... vai ollaanko eri mieltä? No ajelin siinä sitten vielä uudelleen normaalia koeajoa ja seurailin lämpöjä niin ne pyöri koko ajan oikeastaan siinä 95-100 asteen välillä ja paine oli tyhjäkäynnillä reilua kiloa. Sitten kun kokeilin vielä kierrättää hiukan korkeemmalle vapaalla niin alko totuus valkenemaan Kun jenkaa on yli 3000 rpm niin alkaa kalisemaan selvästi ja huohottamaan niin että savua tulee kabiiniin asti.\nSitten siinä on kummallisena oireena ollut myös moottorin käynnistä johtuva täristys, josta taisi ollakkin aikaisemmin juttua. Kun tuli vaan mieleen että voiskohan olla mahdollista että kampura olis sen verta kiero että se aiheuttaa tätä vai onko liian kaukaa haettua? Jos kampura olisi kiero, niin sehän selittäis niiden kk-laakereidenkin vauriotkin. Sellanen erikoinen havainto oli myös siellä päästötesteissä että kierroslukumittari lakkasi näyttämästä yli 4000 rpm jälkeen. Tuli vaan mieleen että voisko se johtua juuri siitä että itse kone täristää normaalia enemmän epätasapainon tähden?\nSitten tuumattiin myös että kiertokankien ylälaakeritkin vois olla syyllisiä tähän kalinaan. Tämä kun on kasattu uusilla H-profiiliveiveillä ja vanhoilla männäntapeilla. Taikka sitten ne kampuran kaulat olis syönyt ne alakerran laakerit?\nVaihtoehtoja on monia, mutta jotain siellä on varmasti persiillään, mikä nyt ei sikäli itseä yllätä kun tässä on ollut niin moni muukin asia persiillään tän koneen kanssa.\nNo niin tai näin niin kyllä se joka tapauksessa on nyt vaan todettava että motti pois keulilta ja auki se on pakko ottaa, ei auta muu. Jos nyt jollakin tulee tästä jotain mieleen niin toki saa kertoa oman näkemyksensä mihin oireet vois viitata. Voi olla et otan auton kanssa nyt pienen aikalisän ja vien sen säilöön halliin ja rupeen sitte haalaamaan ku kelit vähän lämpee keväämmällä. Pikkuveljellä OM603 turbo keulilla ja meinas siihen nuo mun vanhat lisukkeet mitä jäänyt vanhasta koneesta ja vaihtaa uudet tiivisteet samalla, joten täytyy päästää hänetkin välillä talliin touhuumaan omaa projektiansa.\nViesti Kirjoittaja Jari Ke » Ke 03.02.2021 06:33\nSiitä infrapunamitarilla mitatusta lukemasta ni jos on kirkas metallipinta ni lukema on mitä sattuu. Sitä voi ihan testatakin eli laittaa kirkkaaseen kattilaan vettä ja kun kiehuu ni kun mittaa kyljestä on lukema monesti tyyliin 40°C . Mitä kiiltävämpi pinta sitä enempi väärä lukema. Valkea ja yleensäkin kiiltävä pinta antaa vääriä lukemia. Mattamustasta pinnasta antaa kokolailla oikean lukeman ja mukin väri kun vaan on matta pinta.\nMutta joo,,, On siinä mosassa niinpaljon kaikkea "vakaviin oireisiin viittaavaa" että eittämättä oikea päätös purkaa se ja kattoa tarkemmin.\nTuo öljyjen liiallinen kuumuminen kuulostaa kyllä lähtökohtaisesti siltä ettei hommasta välttämättä helpolla tule selviämään Senverta sitä mosaa on nyt ehkä käytetty että voisi olettaa että kun purat sitä ni paikat jotka kuumana kellarinpuolella käy niin näkyy heti kun ö-pohjan irti ottaa? Meinaan kun savua on alkanu muodostua huohotusilman mukaan siinä määrin että kabiinissa sen huomaa? Tuo eritoten kuulostaa karulta vaikka höyryt moottoritilaan tuleekin. Nuista lähtökohdista voisi ehkä aavistella jopa niinkin että kellarissa näkyy pintoja mihin öljy on palanut kiinni\nEhkä sellainenkin vaihtoehto kannataa pitää mukana et kattelee rauhassa uuden aihion mistä lähtee liikkeelle? Koekäyttää sen ennen kun tekee ostopäätöstä? Saattaa loppupeleissä olla se halvempi vaihtoehto?\nTsemppiä touhuun !\nViesti Kirjoittaja Elkku_ » Ma 22.02.2021 21:10\nOlikos kenelläkään tietoa noista öljypumppujen tuotoista? Kun kattelin tänään OM603 turbon pumpun ja OM606 vaparin pumpun niin ne näyttää keskenään identtisiltä. 603:n varaosanumero alkoi 104 -numeroilla ja 606:n 606 -numeroilla. 606 turbon pumppu on nyt tosiaan kaksipesäinen, mutta onko tuotossa eroa ja vaaditaanko sellainen superturbokäytössä että voitelu on varmasti riittävä vai voiko käyttää huoletta tuota nykyistä vaparin pumppua? Onko kokemuksia?\nMoottori on nyt lähdössä tällä viikolla koneistamolle alakerran remontin hinta-arvioon ja siltä pohjalta lähdetään miettimään mitä kaikkea sille tehdään, jotta siitä saadaan toimiva kalu aikaseksi. Jos jotain hyvää niin pytyissä näkyi hoonausjäljet vielä, eikä ollu naarmuja, joten sen osalta välttyy kannen irrottamiselta ja uudelleen hoonaukselta.


Miten tekoäly tulee mullistamaan meikkipussimme? | Cosmopolitan\nMiten tekoäly tulee mullistamaan meikkipussimme?\nKirjoitettu\t 9:44\t 27.5.2019\nTekoälystä tuli kauneusalan megatrendi. Nyt puhelimesi osaa kertoa, miltä kasvosi näyttävät 20 vuoden päästä ja tilata juuri oikeansävyisen meikkivoiteen kotiovelle. Ja se on vasta alkua.\nNainen painelee kasvojaan isolta kuumemittarilta näyttävällä laitteella. Sininen valo välähtää poskipäiden finnien kohdalla. Hetkessä kaikki epäpuhtaudet ovat kadonneet iholta. ”Tämä on noituutta”, nainen henkäisee.\nLaite on nimeltään Opté Precision Wand, mutta testaajat kutsuvat sitä taikasauvaksi. Se on yksi alkuvuonna Consumer Electronics Show -kuluttajateknologiamessuilla esitellyistä kauneusalan kuumista keksinnöistä. Pieni laite sisältää esimerkiksi kameran, joka kuvaa ihoa, tietokoneen, joka analysoi ihosävyn sekä printterin, joka tuottaa juuri oikean sävyisen peiteseerumisävyn joka ikiseen ihon epäkohtaan.\nJos asiantuntijoita on uskominen, tätä on tulevaisuuden kauneudenhoito: ei enää pursuilevia meikkipusseja tai viittä eri voidetta, vaan tekoälyn avulla luotuja ja valittuja täsmätuotteita.\nTänä vuonna markkinoille on tulossa muitakin uskomattomia laitteita. Capstone on älypeili, joka tarjoaa täydellisen valaistuksen ja toimii äänikomennoilla. L’Oréal lanseerasi iholle kiinnitettävän My Skin Track pH -laitteen, joka mittaa ihon pH:ta ja neuvoo, mitä tehdä, jos luvut ovat väärät. Neutrogenan MaskiD-sovellus mittaa käyttäjän kasvot ja luo 3D-printterillä juuri sopivan naamion.\nKuulostaa upealta – ja kalliilta. Tuotteiden hintoja ei ole vielä paljastettu, eikä luottokorttia kannatakaan kaivaa ihan heti esiin, toppuuttelee tietojenkäsittelytieteen professori Hannu Toivonen Helsingin yliopistosta.\n– Kuluttajana kysyisin ensin, onko vastaavia käytössä jo kauneudenhoitopalveluja tarjoavissa yrityksissä. Jos ei ole, epäilisin niiden laatua tai hyötyä kotikäytössä.\nKatso tulevaisuuteen(jos uskallat)\nTeknologia hiipi salakavalasti kauneusrutiineihimme jo vuosia sitten. Sinäkin olet varmasti joskus ladannut puhelimeesi sovelluksen, jolla olet testannut erilaisia överimeikkejä. Esimerkiksi Makeup Genius, FaceTune ja Perfect365 olivat pitkään kauneussovellusten ykkösiä. Hassut lopputulokset olivat monelle ensimmäinen kosketus lisättyyn todellisuuteen ennen Instagramin ja Snapchatin läpimurtoa.\n”Ehkä pelottavin uutuussovellus on Olayn luoma Future You Simulation, joka analysoi selfien ja kertoo sitten, miltä kasvot näyttävät 20 vuoden päästä.”\nNyt alan jätit panostavat siihen, että sovellukset olisivat enemmän kuin meikkileikkiä. Pioneerisovellus YouCam Makeupista julkaistiin juuri Yhdysvalloissa uusi versio, joka osaa valita ja myydä sopivansävyiset tuotteet tekoälyn avulla. Vielä testivaiheessa oleva Mira-sovellus etsii kasvokuvan perusteella kauneusvaikuttajia ja tutoriaaleja, jotka vastaavat omaa ulkonäköä. Sitä ovat olleet tekemässä Facebookin ja huippuyliopistojen kehittäjät.\nEhkä pelottavin uutuussovellus on Olayn luoma Future You Simulation, joka analysoi selfien ja kertoo, miltä kasvot näyttävät 20 vuoden päästä. Kuvan näkemisen jälkeen tuskin unohtaa aurinkorasvaa enää koskaan. Sovelluksessa saattaa piillä myös koko tekoälyn hienous: se näkee asioita, joita ihmissilmä ei näe. Lääketieteellisissä tutkimuksissa on huomattu, että tekoäly voi tunnistaa esimerkiksi melanooman lääkäriä paremmin.\n”Lääketieteellisissä tutkimuksissa on huomattu, että tekoäly voi tunnistaa esimerkiksi melanooman lääkäriä paremmin.”\nTekoäly tuntee tarpeesi\nSuomalaisille suuri ongelma on se, että etenkin uudet sovellukset ja palvelut tulevat saataville hitaasti. Mutta osataan onneksi meilläkin: vuonna 2017 syntyneen kotimaisen Glamlin-kauneuspalvelun taustalla on kolme suomalaisnaista, jotka päättivät yhdistää tekoälyn ja henkilökohtaisen konsultoinnin. Käyttäjä vastaa nettisivuilla kauneudenhoitoa koskeviin kysymyksiin, jonka jälkeen juttu jatkuu kauneusammattilaisen kanssa Facebookin Messengerissä tai Whatsappissa. Tulosten perusteella valitaan eri valmistajien kosmetiikkaa, jotka toimitetaan kotiin.\n– Ajatuksena on, että ihmisen ja tekoälyn yhteistyö on toimivampaa ja tehokkaampaa kuin pelkästään koneen tai pelkästään ihmisen, selittää yrityksen perustaja Anna-Riitta Vuorenmaa.\nGlamlinin tietokanta tallentaa tietoa tuotteista ja esimerkiksi siitä, onko asiakas ostanut saman putelin uudestaan.\n– Tekoäly toimii sitä paremmin, mitä enemmän dataa se saa. Se siis oppii koko ajan. Glamlin hyötyy eniten asiakkaiden palautteista ja kokemuksista. Lopulta Glamlin oppii suosittelemaan asiakkaalle tuotetta perustuen keräämäänsä tietoon, Vuorenmaa sanoo.\nMitä tapahtuu myyjille?\nNyt ennustetaan, että teknologiasta tulee tärkeä osa kampaamoita ja kosmetiikkaliikkeitä. Muun muassa Sephora ja japanilainen SK-II-kosmetiikkamerkki ovat tuoneet tekoälyn ja lisätyn todellisuuden kauppoihinsa. Nyt juuri oikeanlaiset tuotteet voi ostaa juttelematta myyjän kanssa lainkaan.\nIstuvatko kaikki tulevaisuudessa kotisohvilla painelemassa kasvojaan älylaitteilla ja tilailemassa tuotteita nettikonsultin avulla? Tuskinpa, haastateltavat sanovat.\nProfessori Toivonen uskoo, että kauneusalan yritykset voisivat hyötyä tekoälystä ottamalla itse uudet laitteet sukkelasti käyttöön. Samaa mieltä on Vuorenmaa Glamlinista.\n– Ideaalitilanteessa asiakas saa tarvitsemansa avun, menipä hän kauppaan tai nettiin. Kivijalkakaupoilla on aina paikkansa, mutta myös niiden pitää kehittyä ja palvella asiakasta entistä paremmin, Vuorenmaa sanoo.\nTekoäly, artificial intelligence = Kone kykenee jäljittelemään inhimillistä ajattelua ja oppimaan asioita kuten ihminen. Alkeellista tekoälyä hyödyntävät esimerkiksi chatbotit.\nLisätty todellisuus, augmented reality = Tietokoneella tuotetun sisällön ja todellisuuden yhdistämistä. Voit vaikka kokeilla Ikean sohvaa omaan olohuoneeseesi sovelluksen avulla.\nLähteet: Forbes, CNN, Techchrunch, Dazed ja The Verge.\nIlmaiset kauneusekspertit taskussasi:\nIhonhoidon koutsiksi kutsutulla pelimäisellä sovelluksessa ihon kunnolle asetetaan tavoite, kuten pienemmät ihohuokoset. Kehitystä seurataan päivittäin.\nSaman nimen alta löytyy omat sovellukset kynsilakkojen, silmien värin ja erilaisten meikkien testailuun. Live-sovelluksella pystyy taltioimaan videon erilaisista tyylikokeiluista.\n3. YouCam Makeup – Magic Selfie Cam\nLisättyä todellisuutta hyödyntävä sovellus on loistava apu esimerkiksi hiusvärien testailemiseen. Se kertoo myös ihosi iän ja laskee jopa rypyt.


Oras Tynkkynen.fi » Globalisaatio auttaa (Voima 8/2000)\nGlobalisaatio auttaa (Voima 8/2000)\nIntian homoliike toivottaa globalisaation tervetulleeksi\nInternet avaa kaappien ovet\n“Olen Delhissä asuva punjabilainen homo ja tiukasti kaapissa. Etsin uusia ystäviä.”\nIntiassa asuu näkymätön kansa. Siihen kuuluu kymmeniä miljoonia miehiä ja naisia eri puolilla tuota maanosan kokoista valtiota. Viime aikoihin asti se on vaiennut ja tyytynyt osaansa.\nNyt tilanne on muuttumassa. Vuosituhannen vaihteessa Intian homot ja lesbot ovat nostaneet päätään. Osin intialaiset homoaktivistit kiittävät tästä paljon parjattua globalisaatiota.\n“Satelliittikanavien invaasio on vaikuttanut huomattavasti homoliikkeeseen 90-luvun alusta alkaen, samoin Internet etenkin viime aikoina. Ne tarjoavat myönteisiä roolimalleja ja identiteettejä, mutta myös kertovat homoista suurelle yleisölle”, toteaa Shaleen Rakesh, joka koordinoi homojen oikeuksien puolesta Delhissä toimivaa Humrahi-hanketta.\nEnnen internetin aikakautta punjabilaismies olisi joutunut etsimään seuraa Nehru-puistosta tai muista homojen käyttämistä iskupaikoista. Hän olisi voinut joutua poliisin häiriköimäksi tai jopa pahoinpidellyksi.\nNyt hän istui tietokoneen ääreen, kirjoitti Gaydelhi-sivuston seurustelupalveluun ja jäi odottamaan vastauksia.\n“Haluan vain nauraa, itkeä ja jakaa elämäni jonkin henkilön kanssa. Kertoa hänelle iloistani, suruistani, onnestani, yhtä lailla myötä- ja vastamäessä.”\nHomojen sukupuolisuhteet on kriminalisoitu Intiassa britti-imperiumin ajoilta periytyvällä rikoslain kohdalla 377, joka kieltää “luonnonvastaisen lihallisen yhdynnän”. Vaikka vanhentunutta lakia ei ole pitkiin aikoihin käytetty, tarjoaa se korruptoituneille poliiseille kätevän tekosyyn uhkailla ja kiristää homoja.\nLakia on yritetty kumota jo vuosia, mutta parlamentista ei ole löytynyt kansanedustajia, jotka olisivat rohjenneet tarttua tulenarkaan aiheeseen. Lailla ei sinänsä ole paljoa käytännön merkitystä. “Vaikka 377 kumottaisiin tänään, se ei juurikaan vaikuttaisi Intian homojen elämään”, uskoo Rakesh. Tai niin kuin eräs ystäväni totesi: “Ketä kiinnostaa, onko homous laillista vai laitonta?”\nPaljon enemmän tavallisia homoja koskettaa konservatiivinen ilmapiiri, jota samainen ystäväni luonnehti lyhyesti “tukehduttavaksi”. Länsimaisen mittakaavan mukaan intialaiset ovat kovin kiinnostuneita toisten ihmisten yksityiselämästä; aina löytyy tuttavia, jotka tietävät juuri sopivan ehdokkaan vaimoksi.\n“Suurin osa Intian homoista on lujasti kaapissa ja elää heterosuhteissa. Voin mainiosti laskea yhden käden sormilla ne tuntemani ihmiset, jotka ovat avoimesti homoja”, kertoo Rakesh.\nJos syntyy homona alempaan yhteiskuntaluokkaan, lähes varmasti kuolee kaapissa. Ei olekaan ihme, että homot eivät näy Intiassa. Monet katsovat, että maa on kymmeniä vuosia länttä jäljessä. Joidenkin mielestä intialaiset ymmärtävät homoudesta niin vähän, etteivät he edes osaa olla homofobisia.\n“Olen hiljattain tavallaan löytänyt itseni ja haluan kovasti tavata samanlaisia ihmisiä.”\nYksittäiset ihmiset ovat jo vuosikymmenien ajan nostaneet esiin seksuaaliseen tasa-arvoisuuteen liittyviä kysymyksiä. Homoryhmiä perustettiin suurimpiin kaupunkeihin 90-luvun alkupuolella, mutta ne pysyivät pieninä ja kuihtuivat keskeisten henkilöiden lopetettua.\nViime vuosina homoliike on kuitenkin noussut uuteen kukoistukseen. Eri puolille maata on syntynyt uusia ryhmiä, jotka järjestävät tukipalavereita ja pyörittävät puhelinlinjoja identiteettinsä kanssa painiskeleville. Myös Intiassa vielä verraten pienenä säilyneen HIV-epidemian torjuminen on työllistänyt monia ryhmiä.\nAktivistien toiminta on osaltaan vaikuttanut siihen, että myös suuren yleisön – tai ainakin kaupunkien keskiluokan – mielenkiinto on herännyt. Arvovaltainen India Today -aikakauslehti kirjoitti huhtikuussa näyttävästi liikkeestä, ja monet muut viestimet ovat seuranneet perässä.\nMuutos on ollut nopeaa. Yksin keväällä pidettiin alan elokuvien festivaali, homolehti Darpan alkoi ilmestyä uudelleen ja Delhissä avattiin ensimmäinen vain homoille suunnattu klubi-ilta.\n“Kukaan ei tiedä, mitä tapahtuu seuraavaksi. Ehkä Intia jopa kuroo kymmenien vuosien kaulan länteen muutaman seuraavan vuoden aikana”, pohtii Rakesh.\n“Astun uudelle vuosituhannelle hymy kasvoillani ja pilke silmäkulmassa odottaen sitä oikeaa.”\nSiinä missä länsimaiset homot tuntevat usein syyllisyyttä, on Intiassa vallalla häpeän kulttuuri: miehet voivat puuhailla toisten miesten kanssa mitä huvittaa, kunhan eivät jää kiinni. Monen homon mielessä onkin päällimmäisenä, mitä vanhemmat, sedät tai serkut sanoisivat, jos he saisivat tietää.\nNishit Saranin omaelämänkerrallinen dokumentti Summer in my Veins antaa yhden vastauksen. Elokuvassa Nishit kertoo äidilleen ensimmäistä kertaa olevansa homo – kameran edessä. Äiti on ensin hämmentynyt ja sytyttää hermosauhut. Pian hän kuitenkin vakuuttaa rakastavansa poikaansa yhtä lailla kaikesta huolimatta.\nNishitin äidin suhtautuminen on jossain määrin tyypillistä Intiassa. Eräs äiti sanoi osuvasti pojastaan: “Jos hän ei aio mennä naimisiin mukavan tytön kanssa, on parempi, että hän menee naimisiin mukavan pojan kanssa kuin jää yksin.” Samat sosiaaliset verkostot, jotka ahdistavat monia homoja, ovat heidän tukenaan. Gaydelhin www-sivuilla haastatelluista 85 % kertoi, että ystävien suhtautuminen ilmoitukseen homoudesta oli enimmäkseen myönteinen.\nIntialainen kulttuuri hyväksyy myös hellyyden osoitukset miesten välillä. Kaksi miestä voi huoletta kävellä kadulla käsi kädessä ilman, että heitä epäiltäisiin homoiksi. Vastaavasti homopari voi asua yhdessä vuosikausia pienessä asunnossa ja heitä luullaan serkuksiksi.\nLoppujen lopuksi harvaa intialaista homoa kiinnostaa yhteiskunnallinen kehitys niin kauan, kuin he saavat toteuttaa itseään rauhassa. 25-vuotias Sandeep (nimi muutettu) käy usein Humrahin järjestämissä tukiryhmissä, mutta jos keskustelu yltyy liian vakavaksi, hän saattaa mennä viereiseen huoneeseen rupattelemaan mukavia.\nJa hauskaahan homot osaavat pitää. Kun uskaltaudun nuuhkimaan ilmapiiriä delhiläisiin homobileisiin, tanssilattia on ahkerassa käytössä ja ihmiset tulevat tekemään tuttavuutta ventovieraan ulkomaalaisen kanssa. Aprillipäivän illan vaihtuessa yöksi syrjäisen yksityistalon puutarhasta valuu Delhin kaduille väsyneitä mutta iloisia miehiä.\nBoys just wanna fun.\nKirjoittaja asui Delhissä tammi–huhtikuussa 2000. Lainaukset on otettu Gaydelhin seurustelupalvelusta (http://gaydelhi.tripod.com).